qundao/data-zh-poetry huggingface dataset:
庚申上巳
作者：陈傅良
朝代：宋
体裁：五言律诗

何事□□□，天低雨露悭。一□遗晚□，百感又春关。墨客山阴竹，骚人洧外兰。谁知千古意，不在□游间。
廷植侄得男朱文昭寄诗于汤餠集即席和韵
作者：陈傅良
朝代：宋

喜说徐卿得二雏，吾家波及亦君余。
青衫手板宜从此，断简家藏莫付渠。
但欲健如黄犊走，不妨错写弄麞书。
更看汤餠频频供，笑索梅花到岁除。
廷植侄得男朱文昭寄诗于汤饼集即席和韵
作者：陈傅良
朝代：宋

喜说徐卿得二雏，吾家波及亦君馀。青衫手板宜从此，断简家藏莫付渠。但欲健如黄犊走，不妨错写弄獐书。更看汤饼频频供，笑索梅花到岁除。
张冠卿以前诗怀哉各努力人物古来少之句为十诗见寄次韵奉酬
作者：陈傅良
朝代：宋

明月不可涴，有时障氛霾。芙蕖生淤泥，岂必所处佳。老子苦鍊藏，释氏多遣排。如欲尽物累，自古谁好怀。连楹著胡椒，环堵诛蒿莱。节士亦良苦，乃筑怀清台。世故何浩荡，人心亦崔嵬。之子访田舍，厥繇安在哉。冥心观宇宙，孰是同与各。夜旦无反恶，日出星河落。此有齐人瑟，彼有荆人璞。嗟余耳目短，岂故重然诺。朝鸡警冠剑，巷犬吠村坞。胡然子列子，越在郑东甫。永怀王黍离，莫与戍申许。鸡犬各有役，人亦宜自努。说合何必然，金化黄河塞。真然说不合，千钧等蝉翼。累累近丘墓，浩浩古载籍。崎岖盖天意，解后匪人力。我友天下士，逝者八九人。非无新造交，亦有久故亲。可与共安利，未可同隐沦。欣然得一个，回首终酸辛。秦人弊申韩，亡梁以崇佛。六经独何罪，莽亦窃大物。堪嗟二百年，吾道功第一。熙丰馀论在，河洛诸贤没。澶渊竟要盟，老莱气安吐。韩范犹自怜，不遂臣西虏。人材系其逢，事业随所附。千载有南董，何啻今视古。江梅岁已过，燕子春又来。不愁吾鬓霜，所恨此志灰。扶桑焞焞明，阊阖荡荡开。欲往岂不可，致远非驽骀。子歌我三叹，我和子一笑。方期俗耳合，勿与知音道。颇闻古韶卷，不落人间调。悲歌泣鬼神，妙语无馀少。
张冠卿以前诗怀哉各努力人物古来少之句为十诗见寄次韵奉酬·其一
作者：陈傅良
朝代：宋

明月不可涴，有时障氛霾。
芙蕖生淤泥，岂必所处佳。
老子苦炼藏，释氏多遣排。
如欲尽物累，自古谁好怀。
张冠卿以前诗怀哉各努力人物古来少之句为十诗见寄次韵奉酬·其一
作者：陈傅良
朝代：宋

明月不可涴，有时障氛霾。芙蕖生淤泥，岂必所处佳。老子苦鍊藏，释氏多遣排。如欲尽物累，自古谁好怀。
张冠卿以前诗怀哉各努力人物古来少之句为十诗见寄次韵奉酬·其一〇
作者：陈傅良
朝代：宋

子歌我三嘆，我和子一笑。
方期俗耳合，勿与知音道。
颇闻古韶卷，不落人间调。
悲歌泣鬼神，妙语无余少。
张冠卿以前诗怀哉各努力人物古来少之句为十诗见寄次韵奉酬·其七
作者：陈傅良
朝代：宋

秦人弊申韩，亡梁以崇佛。
六经独何罪，莽亦窃大物。
堪嗟二百年，吾道功第一。
熙丰余论在，河洛诸贤没。
张冠卿以前诗怀哉各努力人物古来少之句为十诗见寄次韵奉酬·其七
作者：陈傅良
朝代：宋

秦人弊申韩，亡梁以崇佛。六经独何罪，莽亦窃大物。堪嗟二百年，吾道功第一。熙丰馀论在，河洛诸贤没。
张冠卿以前诗怀哉各努力人物古来少之句为十诗见寄次韵奉酬·其三
作者：陈傅良
朝代：宋
体裁：古风

冥心观宇宙，孰是同与各。夜旦无反恶，日出星河落。此有齐人瑟，彼有荆人璞。嗟余耳目短，岂故重然诺。
张冠卿以前诗怀哉各努力人物古来少之句为十诗见寄次韵奉酬·其九
作者：陈傅良
朝代：宋
体裁：古风

江梅岁已过，燕子春又来。不愁吾鬓霜，所恨此志灰。扶桑焞焞明，阊阖荡荡开。欲往岂不可，致远非驽骀。
张冠卿以前诗怀哉各努力人物古来少之句为十诗见寄次韵奉酬·其二
作者：陈傅良
朝代：宋

连楹着胡椒，环堵诛蒿莱。
节士亦良苦，乃筑怀清台。
世故何浩荡，人心亦崔嵬。
之子访田舍，厥繇安在哉。
张冠卿以前诗怀哉各努力人物古来少之句为十诗见寄次韵奉酬·其二
作者：陈傅良
朝代：宋

连楹著胡椒，环堵诛蒿莱。节士亦良苦，乃筑怀清台。世故何浩荡，人心亦崔嵬。之子访田舍，厥繇安在哉。
张冠卿以前诗怀哉各努力人物古来少之句为十诗见寄次韵奉酬·其五
作者：陈傅良
朝代：宋

说合何必然，金化黄河塞。真然说不合，千钧等蝉翼。累累近丘墓，浩浩古载籍。崎岖盖天意，解后匪人力。
张冠卿以前诗怀哉各努力人物古来少之句为十诗见寄次韵奉酬·其五
作者：陈傅良
朝代：宋

说合何必然，金化黄河塞。
真然说不合，千钧等蝉翼。
纍纍近丘墓，浩浩古载籍。
崎岖盖天意，解后匪人力。
张冠卿以前诗怀哉各努力人物古来少之句为十诗见寄次韵奉酬·其八
作者：陈傅良
朝代：宋

澶渊竟要盟，老莱气安吐。韩范犹自怜，不遂臣西虏。人材系其逢，事业随所附。千载有南董，何啻今视古。
张冠卿以前诗怀哉各努力人物古来少之句为十诗见寄次韵奉酬·其八
作者：陈傅良
朝代：宋

澶渊竟要盟，老莱气安吐。
韩范犹自怜，不遂臣西虏。
人材繫其逢，事业随所附。
千载有南董，何啻今视古。
张冠卿以前诗怀哉各努力人物古来少之句为十诗见寄次韵奉酬·其六
作者：陈傅良
朝代：宋

我友天下士，逝者八九人。非无新造交，亦有久故亲。可与共安利，未可同隐沦。欣然得一个，回首终酸辛。
张冠卿以前诗怀哉各努力人物古来少之句为十诗见寄次韵奉酬·其六
作者：陈傅良
朝代：宋

我友天下士，逝者八九人。
非无新造交，亦有久故亲。
可与共安利，未可同隠沦。
欣然得一箇，迴首终酸辛。
张冠卿以前诗怀哉各努力人物古来少之句为十诗见寄次韵奉酬·其十
作者：陈傅良
朝代：宋

子歌我三叹，我和子一笑。方期俗耳合，勿与知音道。颇闻古韶卷，不落人间调。悲歌泣鬼神，妙语无馀少。
张冠卿以前诗怀哉各努力人物古来少之句为十诗见寄次韵奉酬·其四
作者：陈傅良
朝代：宋
体裁：古风

朝鸡警冠剑，巷犬吠村坞。胡然子列子，越在郑东甫。永怀王黍离，莫与戍申许。鸡犬各有役，人亦宜自努。
张漕行部过湘岸有作因次其韵
作者：陈傅良
朝代：宋

春晚得新霁，草木日夜绿。阳光初蔽亏，野暝或单复。美人浮湘波，领此入蓬屋。故放归帆迟，更呼渔火续。穷探物精华，尽付诗凡目。忆昨欣晤对，令我忘休沐。剧谈酒行希，危坐兵卫肃。相思正倚楼，所寄忽累幅。瑰辞堪买贫，轶韵和难属。自从楚骚兴，悲些逮差玉。后来数唐人，欸乃岩隈宿。世无梁昭明，斯文又谁录。
张漕行部过湘岸有作因次其韵
作者：陈傅良
朝代：宋

春晚得新霁，草木日夜绿。
阳光初蔽亏，野暝或单復。
美人浮湘波，领此入蓬屋。
故放归帆迟，更呼渔火续。
穷探物精华，尽付诗凡目。
忆昨欣晤对，令我忘休沐。
剧谈酒行希，危坐兵卫肃。
相思正倚楼，所寄忽累幅。
瑰辞堪买贫，轶韵和难属。
自从楚骚兴，悲些逮差玉。
后来数唐人，欵乃岩隈宿。
世无梁昭明，斯文又谁录。
张端士以诗送兰蕙因和其韵
作者：陈傅良
朝代：宋
体裁：七言绝句

暮春堂上抱天和，时启柴扉与客过。客有可人须语似，新篁来看玉森罗。
忆筇杖
作者：陈傅良
朝代：宋

岷峨山下筇竹杖，危者使安衰可壮。秦皇汉武穷兵不可得，我独得之今丞相。前年有旨还故园，其冬急召朝日边。半岁驱驰数千里，赖有此杖常扶颠。仓黄又别脩门去，私室无人谨呵护。夜半雷霆下取将，儿叫妻啼留不住。我闻丞相下峡时，一物无有杖自随。属当晏朝立仗久，怜我弱胫疲坳螭。如今步屧随衰草，十步趑趄九步倒。假如杖在欲用之，山精海怪震怒亦不保。君不见杜陵桃竹攲，常恐失之君山湖上之风波。梓潼使君之赠尚尔耳，况自丞相还如何。
忆筇杖
作者：陈傅良
朝代：宋

岷峨山下筇竹杖，危者使安衰可壮。
秦皇汉武穷兵不可得，我独得之今丞相。
前年有旨还故园，其冬急召朝日边。
半岁驱驰数千里，頼有此杖常扶颠。
仓黄又别修门去，私室无人谨呵护。
夜半雷霆下取将，儿叫妻啼留不住。
我闻丞相下峡时，一物无有杖自随。
属当晏朝立仗久，怜我弱胫疲坳螭。
如今步屧随衰草，十步趑趄九步倒。
假如杖在欲用之，山精海怪震怒亦不保。
君不见杜陵桃竹欹，常恐失之君山湖上之风波。
梓潼使君之赠尚尔耳，况自丞相还如何。
怀同舍石天民编修
作者：陈傅良
朝代：宋

山阴不得见，见期在东阳。
东阳忽岁华，欲往又阻长。
贻书辄无报，有便復寄将。
以君懒于书，我岂望得当。
永怀十年别，动止曾莫详。
君貌今何如，孰与我老苍。
就使白髮同，脚力谁弱强。
日饭米多少，饮酒可几觞。
尚能甘寝耶，比之昔对床。
嫂氏亦晚景，吾妇伯姊行。
为君过客频，膏沐当不常。
有儿若干人，已未胜冠裳。
但要能譍门，勿问鄙与臧。
一纸细说似，慰此遥相望。
末乃及田舍，何有还何亡。
丞郡禄已厚，岂不可小康。
忆昔夜梦君，託交少年场。
竦身而掀髯，眸子烱烱光。
依然论时事，悲壮泪以滂。
我方闭门嬉，谒至即暂忙。
婆娑松竹下，细数秋叶黄。
旧志益凋落，羣书半遗忘。
请君勿他及，却使我意伤。
怀同舍石天民编脩
作者：陈傅良
朝代：宋

山阴不得见，见期在东阳。东阳忽岁华，欲往又阻长。贻书辄无报，有便复寄将。以君懒于书，我岂望得当。永怀十年别，动止曾莫详。君貌今何如，孰与我老苍。就使白发同，脚力谁弱强。日饭米多少，饮酒可几觞。尚能甘寝耶，比之昔对床。嫂氏亦晚景，吾妇伯姊行。为君过客频，膏沐当不常。有儿若干人，已未胜冠裳。但要能应门，勿问鄙与臧。一纸细说似，慰此遥相望。末乃及田舍，何有还何亡。丞郡禄已厚，岂不可小康。忆昔夜梦君，托交少年场。竦身而掀髯，眸子烱烱光。依然论时事，悲壮泪以滂。我方闭门嬉，谒至即暂忙。婆娑松竹下，细数秋叶黄。旧志益凋落，群书半遗忘。请君勿他及，却使我意伤。
怀宁国守郑少卿景望
作者：陈傅良
朝代：宋
体裁：古风

一日一度过短墙，三日风雨挠我觞。天球河图在东序，保障茧丝分晋阳。我欲从之苕水远，搔首不见月满廊。笑看儿女罗列拜，老人星下烧夜香。
怀归丐祠
作者：陈傅良
朝代：宋
体裁：七言律诗

久矣怀归曷月哉，冠缨吾欲濯吾埃。天寒病马尚远放，日夕罢牛宜下来。名家翰墨书还蠹，盖世功名骨已苔。孰与东篱访黄菊，柴门终不为人开。
悼刘谦之知录
作者：陈傅良
朝代：宋

海内多吾友，飘零今几人。
相忘尤堕泪，欲诔辄伤神。
才力矜余地，心期耻后尘。
溘然无一语，愁杀白头亲。
悼刘谦之知录
作者：陈傅良
朝代：宋

海内多吾友，飘零今几人。相忘尤堕泪，欲诔辄伤神。才力矜馀地，心期耻后尘。溘然无一语，愁杀白头亲。
悼杨休甫
作者：陈傅良
朝代：宋

袖手旁观一世余，元非亲物亦非疎。
酒边每事如人意，灯下通宵读我书。
学到庄骚纔止此，生逢周汉定何如。
西州相识无遗恨，独恨无从掺子祛。
悼杨休甫
作者：陈傅良
朝代：宋

袖手旁观一世馀，元非亲物亦非疏。酒边每事如人意，灯下通宵读我书。学到庄骚才止此，生逢周汉定何如。西州相识无遗恨，独恨无从掺子祛。
悼林仲逸县尉
作者：陈傅良
朝代：宋

家故书千卷，生才试一斑。赏音殊不少，筮仕独何艰。松菊将身隐，蘋蘩忽涕潸。幸哉贤玉润，有诔不容删。
悼林仲逸县尉
作者：陈傅良
朝代：宋

家故书千卷，生纔试一斑。
赏音殊不少，筮仕独何艰。
松菊将身隠，苹蘩忽涕潸。
幸哉贤玉润，有诔不容删。
悼济阳夫人
作者：陈傅良
朝代：宋

久接江山境，曾论子姓文。
于焉观内则，可以继前闻。
榛栗严宾豆，苹蘩洁祀芬。
有人言不朽，片石合摩云。
悼济阳夫人
作者：陈傅良
朝代：宋

久接江山境，曾论子姓文。于焉观内则，可以继前闻。榛栗严宾豆，蘋蘩洁祀芬。有人言不朽，片石合摩云。
悼翁仲立达州
作者：陈傅良
朝代：宋

忆昔看封事，令人激懦衷。边筹皆破的，硬语更盘空。晚亦通家好，居然与众同。行藏尝论定，谁假一帆风。淮幕何多誉，巴城仅一麾。最书肤使上，好语近臣知。筚路江山久，维舟日月迟。空怀归报牍，不逮劳还时。
悼翁仲立达州·其一
作者：陈傅良
朝代：宋
体裁：五言律诗

忆昔看封事，令人激懦衷。边筹皆破的，硬语更盘空。晚亦通家好，居然与众同。行藏尝论定，谁假一帆风。
悼翁仲立达州·其二
作者：陈傅良
朝代：宋

淮幕何多誉，巴城仅一麾。最书肤使上，好语近臣知。筚路江山久，维舟日月迟。空怀归报牍，不逮劳还时。
悼翁仲立达州·其二
作者：陈傅良
朝代：宋

淮幙何多誉，巴城仅一麾。
最书肤使上，好语近臣知。
筚路江山久，维舟日月迟。
空怀归报牍，不逮劳还时。
悼蒋升仲承事
作者：陈傅良
朝代：宋

扁舟来往适吾真，却笑旁观道隐沦。三釜岂无儿可就，百年要与酒相亲。剩栽梅竹皆缘客，晚得冠裳不语人。试向南塘问渔牧，定于此老亦沾巾。
悼蒋昇仲承事
作者：陈傅良
朝代：宋

扁舟来徃适吾真，却笑旁观道隠沦。
三釜岂无儿可就，百年要与酒相亲。
剩栽梅竹皆缘客，晚得冠裳不语人。
试向南塘问渔牧，定于此老亦沾巾。
戊午寿国举兄
作者：陈傅良
朝代：宋

一母分身四白头，从今家事付儿流。
只须老草供觞味，乍可婆娑伴钓游。
劳世万人输暇日，好天一雨荐新秋。
平章何物宜为寿，三十余年晏子裘。
戊午寿国举兄
作者：陈傅良
朝代：宋

一母分身四白头，从今家事付儿流。只须老草供觞味，乍可婆娑伴钓游。劳世万人输暇日，好天一雨荐新秋。平章何物宜为寿，三十馀年晏子裘。
戊申腊桂阳喜雪
作者：陈傅良
朝代：宋
体裁：七言律诗

月不能明雨却稀，山容野色夜辉辉。清霄下际双琼阙，仙仗前驱万玉妃。亘古岭旁冬不到，从今湖外岁无饥。来年此日吾何适，蓑笠寒江一钓矶。
戏题止斋丛石
作者：陈傅良
朝代：宋

虽无壁立翠琅玕，聊当庭前犊鼻裈。我亦闻之方伎者，众山皆大小为尊。
戏题止斋丛石
作者：陈傅良
朝代：宋

虽无壁立翠琅玕，聊当庭前犊鼻裩。
我亦闻之方伎者，众山皆大小为尊。
或以诗送来禽次韵奉酬
作者：陈傅良
朝代：宋

连年栽树未成阴，赪实堆盘慰我心。手把新诗堪永日，休誇法帖送来禽。隔水佳人久不逢，祇应我懒或君慵。感时相馈情何厚，却说云泥笑杀侬。
或以诗送来禽次韵奉酬·其一
作者：陈傅良
朝代：宋

连年栽树未成阴，赪实堆盘慰我心。
手把新诗堪永日，休夸法帖送来禽。
或以诗送来禽次韵奉酬·其一
作者：陈傅良
朝代：宋

连年栽树未成阴，赪实堆盘慰我心。手把新诗堪永日，休誇法帖送来禽。
或以诗送来禽次韵奉酬·其二
作者：陈傅良
朝代：宋
体裁：七言绝句

隔水佳人久不逢，祇应我懒或君慵。感时相馈情何厚，却说云泥笑杀侬。
折子明提刑自湘中以诗问讯用韵酬之
作者：陈傅良
朝代：宋

久立天涯咏式微，胡然华发尚□□。□□□望归簪履，便冀君恩到盖帷。当世岂无君子论，□□□□□人诗。湘中一似桐乡好，安得扁舟著钓丝。
折子明提刑自湘中以诗问讯用韵酬之
作者：陈傅良
朝代：宋

久立天涯咏式微，胡然华髮尚□□。
□□□望归簪履，便冀君恩到盖帷。
当世岂无君子论，□□□□□人诗。
湘中一似桐乡好，安得扁舟着钓丝。
招徐居厚
作者：陈傅良
朝代：宋

老来却忆少相过，别自何年白发多。山叶抱蝉虫吊夜，去看沧海壮秋波。
招徐居厚
作者：陈傅良
朝代：宋

老来却忆少相过，别自何年白髮多。
山叶抱蝉虫吊夜，去看沧海壮秋波。
招隐
作者：陈傅良
朝代：宋

将子无登山，山上冈复冈。朝为朱阳炜，暮作阴飙凉。磴滑幽鸟啼，林深山鬼翔。子兮何所求，乐此魑魅乡。国人伫齐轼，吾党多鲁狂。望子子不来，翠袖天风扬。缁尘摆落尽，幽愿次第偿。焦䳟入冥云，虮虱宽贝阳。子兮竟谁从，独乐无已康。岂其羊之饥，而可谷与臧。
招隠二首·其一
作者：陈傅良
朝代：宋

将子无登山，山上冈復冈。
朝为朱阳炜，暮作阴飈凉。
磴滑幽鸟啼，林深山鬼翔。
子兮何所求，乐此魑魅乡。
国人伫齐轼，吾党多鲁狂。
望子子不来，翠袖天风扬。
缁尘摆落尽，幽愿次第偿。
焦䳟入冥云，虮虱宽贝阳。
子兮竟谁从，独乐无已康。
岂其羊之饥，而可谷与臧。
招隠二首·其二
作者：陈傅良
朝代：宋

将子无涉水，水深下无极。
鯈鱼舞浮阳，螭首闯阴碧。
弱去一羽沉，恶来万波激。
子兮何所求，快此蛟涎滴。
议谏起阳城，拾遗招李渤。
望子子不来，羊裘号逋客。
踞坐山石麤，晞髮朔风疾。
乱流两白足，何日踔疎逸。
子兮宁不悲，饥氓俟唐稷。
岂其洛之涯，而可温与石。
挽东阳郭德谊
作者：陈傅良
朝代：宋

簪绂何能贵，声名幸自修。
凡今为我友，几半与君游。
翰墨千年托，松梧一夜秋。
令人怀昔日，烱烱梦丹丘。
挽东阳郭德谊
作者：陈傅良
朝代：宋

簪绂何能贵，声名幸自脩。凡今为我友，几半与君游。翰墨千年托，松梧一夜秋。令人怀昔日，烱烱梦丹丘。
挽刘端木司户
作者：陈傅良
朝代：宋
体裁：七言律诗

十年共语昨来非，长忆初年握手时。身世自怜心炯炯，功名犹恐论卑卑。民彝亘古非芜没，学者如公好器资。缓辔徐行逢九轨，可堪倏忽九原悲。
挽刘茂实和州
作者：陈傅良
朝代：宋

欲课民庸元道州，欲评人品马少游。居无一事可切齿，荐有三公方掉头。送公历阳令我愁，目断宾雁书沈浮。识与不识涕泪流，人世安用须封侯。
挽刘茂实和州
作者：陈傅良
朝代：宋

欲课民庸元道州，欲评人品马少游。
居无一事可切齿，荐有三公方掉头。
送公历阳令我愁，目断宾鴈书沈浮。
识与不识涕泪流，人世安用须封侯。
挽包颙叟
作者：陈傅良
朝代：宋

樵牧常事席，篇觞早策功。有怀随事见，不耻与人同。我故奇诸子，年来识此翁。待看稽古力，乔木已悲风。翁子看时辈，平生不妄贤。独于公有诔，惟恐世无传。他日须深刻，吾诗可附联。草黄松柏秃，名与石岿然。
挽包颙叟·其一
作者：陈傅良
朝代：宋
体裁：五言律诗

樵牧常事席，篇觞早策功。有怀随事见，不耻与人同。我故奇诸子，年来识此翁。待看稽古力，乔木已悲风。
挽包颙叟·其二
作者：陈傅良
朝代：宋
体裁：五言律诗

翁子看时辈，平生不妄贤。独于公有诔，惟恐世无传。他日须深刻，吾诗可附联。草黄松柏秃，名与石岿然。
挽吴明可给事
作者：陈傅良
朝代：宋

诸老俱沦落，流风日转移。独怀忧国意，长说渡江时。姓字谁如此，功名早不疑。却收湖海气，燕坐雪垂颐。忆上诸生谒，公方薄恙侵。欣然蒙絮帽，恨不醉花阴。自说看人熟，相期晚岁深。半天苍岭雪，回首为沾襟。
挽吴明可给事·其一
作者：陈傅良
朝代：宋
体裁：五言律诗

诸老俱沦落，流风日转移。独怀忧国意，长说渡江时。姓字谁如此，功名早不疑。却收湖海气，燕坐雪垂颐。
挽吴明可给事·其二
作者：陈傅良
朝代：宋
体裁：五言律诗

忆上诸生谒，公方薄恙侵。欣然蒙絮帽，恨不醉花阴。自说看人熟，相期晚岁深。半天苍岭雪，回首为沾襟。
挽周宣义
作者：陈傅良
朝代：宋

无酒浇陈草，将诗刻隧碑。
遗名从此在，真意竟谁知。
教子还余事，周人亦有时。
忆尝从夜话，欲去更迟迟。
挽周宣义
作者：陈傅良
朝代：宋

无酒浇陈草，将诗刻隧碑。遗名从此在，真意竟谁知。教子还馀事，周人亦有时。忆尝从夜话，欲去更迟迟。
挽婺女何茂宏
作者：陈傅良
朝代：宋
体裁：五言律诗

劝驾尝连萼，应门忽二毛。竟于时不偶，吾更晚相遭。宿草堪挥泪，丰碑忍泚毫。送车今几两，谁最恋绨袍。
挽宋岩老参议
作者：陈傅良
朝代：宋

居然是是亦非非，错处稠中定不疑。万事过人旁袖手，一生从众自观颐。肯为壮县虽尝试，略见周行已逆知。尽日杜门佳客至，小槽亲校酒醇漓。少小修藏近市朝，亦非著意混渔樵。不为禦寇犹争席，好说渊明更折腰。一饭重违凡子约，千金终却故人招。送车几两交相唁，我独难忘最久要。
挽宋岩老参议·其一
作者：陈傅良
朝代：宋
体裁：七言律诗

居然是是亦非非，错处稠中定不疑。万事过人旁袖手，一生从众自观颐。肯为壮县虽尝试，略见周行已逆知。尽日杜门佳客至，小槽亲校酒醇漓。
挽宋岩老参议·其二
作者：陈傅良
朝代：宋

少小修藏近市朝，亦非着意混渔樵。
不为御寇犹争席，好说渊明更折腰。
一饭重违凡子约，千金终却故人招。
送车几两交相唁，我独难忘最久要。
挽宋岩老参议·其二
作者：陈傅良
朝代：宋

少小修藏近市朝，亦非著意混渔樵。不为禦寇犹争席，好说渊明更折腰。一饭重违凡子约，千金终却故人招。送车几两交相唁，我独难忘最久要。
挽尤延之尚书
作者：陈傅良
朝代：宋

自为师说竟谁宗，每事持平属此翁。有志政须名节是，斯文非独语言工。要令举世人材出，合在前朝行辈中。安得长年留把柁，后来各与一帆风。宿留江湖长子孙，行藏节节耐人看。及为侍从身垂老，欲试平生事转难。书就仅题前太史，功成方记旧甘盘。令人长恨经纶意，历事三朝见一斑。向来诸老独岿然，羸不胜衣万事便。灯下细书批敕字，雪边先著趁朝鞭。岂应无故令身健，却止功名与世传。遗奏定留封禅藁，凭谁吹送九重天。壮岁从游两鬓霜，重来函丈各堪伤。那知卒业今无及，极悔论心昨未尝。相约归期须次第，独存病骨更凄凉。他年赖有门生记，托在碑阴永不忘。
挽尤延之尚书·其一
作者：陈傅良
朝代：宋
体裁：七言律诗

自为师说竟谁宗，每事持平属此翁。有志政须名节是，斯文非独语言工。要令举世人材出，合在前朝行辈中。安得长年留把柁，后来各与一帆风。
挽尤延之尚书·其三
作者：陈傅良
朝代：宋

向来诸老独岿然，羸不胜衣万事便。
灯下细书批敕字，雪边先着趁朝鞭。
岂应无故令身健，却止功名与世传。
遗奏定留封禅藁，凭谁吹送九重天。
挽尤延之尚书·其三
作者：陈傅良
朝代：宋

向来诸老独岿然，羸不胜衣万事便。灯下细书批敕字，雪边先著趁朝鞭。岂应无故令身健，却止功名与世传。遗奏定留封禅藁，凭谁吹送九重天。
挽尤延之尚书·其二
作者：陈傅良
朝代：宋
体裁：七言律诗

宿留江湖长子孙，行藏节节耐人看。及为侍从身垂老，欲试平生事转难。书就仅题前太史，功成方记旧甘盘。令人长恨经纶意，历事三朝见一斑。
挽尤延之尚书·其四
作者：陈傅良
朝代：宋

壮岁从游两鬓霜，重来函丈各堪伤。那知卒业今无及，极悔论心昨未尝。相约归期须次第，独存病骨更凄凉。他年赖有门生记，托在碑阴永不忘。
挽尤延之尚书·其四
作者：陈傅良
朝代：宋

壮岁从游两鬓霜，重来函丈各堪伤。
那知卒业今无及，极悔论心昨未尝。
相约归期须次第，独存病骨更凄凉。
他年頼有门生记，託在碑阴永不忘。
挽张子由母
作者：陈傅良
朝代：宋

又是君王上玉卮，未央雨露湛垂垂。版舆此去还无恙，芝检重来更不疑。四世团栾能有几，百年澌尽亦堪悲。里中诸母今谁在，听说承平祐圣时。
挽张子由母
作者：陈傅良
朝代：宋

又是君王上玉巵，未央雨露湛垂垂。
版舆此去还无恙，芝检重来更不疑。
四世团栾能有几，百年澌尽亦堪悲。
里中诸母今谁在，听说承平佑圣时。
挽张春卿尚书
作者：陈傅良
朝代：宋

怀抱今遗直，身名古象贤。路车陈左塾，笙磬在东悬。再世星辰上，三年雨露边。崎岖空老去，有识共潸然。论建回天力，生平与众同。居常焚谏草，人自避乘骢。朝誉多张仲，家声近鲁公。挽辞吾不愧，收入汗青中。
挽张春卿尚书·其一
作者：陈傅良
朝代：宋
体裁：五言律诗

怀抱今遗直，身名古象贤。路车陈左塾，笙磬在东悬。再世星辰上，三年雨露边。崎岖空老去，有识共潸然。
挽张春卿尚书·其二
作者：陈傅良
朝代：宋
体裁：五言律诗

论建回天力，生平与众同。居常焚谏草，人自避乘骢。朝誉多张仲，家声近鲁公。挽辞吾不愧，收入汗青中。
挽张材卿知郡
作者：陈傅良
朝代：宋

貂蝉不逮老端明，世济谁如好弟兄。
能着青衫偕计吏，却将白髮去边城。
夜魂俄断凝香寝，秋泪仍兼曳履声。
万石君家同一传，嗣书应更有公卿。
挽张材卿知郡
作者：陈傅良
朝代：宋

貂蝉不逮老端明，世济谁如好弟兄。能著青衫偕计吏，却将白发去边城。夜魂俄断凝香寝，秋泪仍兼曳履声。万石君家同一传，嗣书应更有公卿。
挽彭通直
作者：陈傅良
朝代：宋

前辈如同郡，流风仅几人。不令儿巧宦，所尚世清贫。及老犹书卷，通班但幅巾。吾铭虽未就，乡誉胜坚珉。
挽彭通直
作者：陈傅良
朝代：宋

前辈如同郡，流风仅几人。
不令儿巧宦，所尚世清贫。
及老犹书卷，通班但幅巾。
吾铭虽未就，乡誉胜坚眠。
挽新昌吕脩职
作者：陈傅良
朝代：宋

顷作庵庐客，看公手种莳。溪毛无乱理，宰木有连枝。久欲镵他石，今还赋此诗。黯然怀宿昔，絮酒定何时。不道千山阻，将遗百世名。有儿能自致，此老已堪铭。禄岂无三釜，贤谁似一经。吾词虽未就，应有护幽扃。
挽新昌吕脩职·其一
作者：陈傅良
朝代：宋
体裁：五言律诗

顷作庵庐客，看公手种莳。溪毛无乱理，宰木有连枝。久欲镵他石，今还赋此诗。黯然怀宿昔，絮酒定何时。
挽新昌吕脩职·其二
作者：陈傅良
朝代：宋
体裁：五言律诗

不道千山阻，将遗百世名。有儿能自致，此老已堪铭。禄岂无三釜，贤谁似一经。吾词虽未就，应有护幽扃。
挽族叔父
作者：陈傅良
朝代：宋

松竹深围屋，□莲剩种鱼。所愁宾客少，不问稻粱馀。尽日□相语，盈门手自书。吾儿有名字，万事听何如。我怀终古恨，不及奉觞时。满眼看诸弟，何心赋此诗。牛羊来蛰蛰，丘墓去累累。亦有千钟养，曾无一字碑。
挽族叔父·其一
作者：陈傅良
朝代：宋

松竹深围屋，□莲剩种鱼。
所愁宾客少，不问稻粱余。
尽日□相语，盈门手自书。
吾儿有名字，万事听何如。
挽族叔父·其一
作者：陈傅良
朝代：宋

松竹深围屋，□莲剩种鱼。所愁宾客少，不问稻粱馀。尽日□相语，盈门手自书。吾儿有名字，万事听何如。
挽族叔父·其二
作者：陈傅良
朝代：宋

我怀终古恨，不及奉觞时。满眼看诸弟，何心赋此诗。牛羊来蛰蛰，丘墓去累累。亦有千钟养，曾无一字碑。
挽族叔父·其二
作者：陈傅良
朝代：宋

我怀终古恨，不及奉觞时。
满眼看诸弟，何心赋此诗。
牛羊来蛰蛰，丘墓去纍纍。
亦有千钟养，曾无一字碑。
挽木奉议
作者：陈傅良
朝代：宋

宠数频年及，俞音万口传。丰碑来少海，大轴落台躔。教子宜如此，闻风亦凛然。送车今塞道，拱木看参天。盛事无虚得，玄襟可自知。遍观同辈行，谁似暮年时。衮冕趋椒殿，箫韶送玉卮。又宜天一笑，独此有遗悲。
挽木奉议·其一
作者：陈傅良
朝代：宋
体裁：五言律诗

宠数频年及，俞音万口传。丰碑来少海，大轴落台躔。教子宜如此，闻风亦凛然。送车今塞道，拱木看参天。
挽木奉议·其二
作者：陈傅良
朝代：宋

盛事无虚得，玄襟可自知。
徧观同辈行，谁似暮年时。
衮冕趋椒殿，箫韶送玉巵。
又宜天一笑，独此有遗悲。
挽木奉议·其二
作者：陈傅良
朝代：宋

盛事无虚得，玄襟可自知。遍观同辈行，谁似暮年时。衮冕趋椒殿，箫韶送玉卮。又宜天一笑，独此有遗悲。
挽林承信
作者：陈傅良
朝代：宋
体裁：七言律诗

重交宁问田安在，急义固于官不知。膴仕幸多花萼好，幽栖宜与竹林期。床头周易吾将老，案上楞严晚得师。此意自应天予后，峄阳未琢长孙枝。
挽林致贤提举
作者：陈傅良
朝代：宋
体裁：五言律诗

一经韦氏学，五桂窦仪家。每耻乡评过，深惩履道华。人方贵全璧，事已堕空花。褒衮来黄阁，千年置齿牙。
挽楼朝奉
作者：陈傅良
朝代：宋

裘马朋簪盛，绯鱼筦库卑。行藏公论在，然否寸心知。岁晏曾三接，民功仅一麾。空馀华衮字，有恨盖棺时。九寺方连茹，专城又夹河。晚看诸子好，孰与一门多。薄海皆惊叹，亨衢忽荐瘥。大连同厚夜，其柰少连何。
挽楼朝奉·其一
作者：陈傅良
朝代：宋

裘马朋簪盛，绯鱼筦库卑。
行藏公论在，然否寸心知。
岁晏曾三接，民功仅一麾。
空余华衮字，有恨盖棺时。
挽楼朝奉·其一
作者：陈傅良
朝代：宋

裘马朋簪盛，绯鱼筦库卑。行藏公论在，然否寸心知。岁晏曾三接，民功仅一麾。空馀华衮字，有恨盖棺时。
挽楼朝奉·其二
作者：陈傅良
朝代：宋

九寺方连茹，专城又夹河。晚看诸子好，孰与一门多。薄海皆惊叹，亨衢忽荐瘥。大连同厚夜，其柰少连何。
挽楼朝奉·其二
作者：陈傅良
朝代：宋

九寺方连茹，专城又夹河。
晚看诸子好，孰与一门多。
薄海皆惊嘆，亨衢忽荐瘥。
大连同厚夜，其柰少连何。
挽沈次卿学正
作者：陈傅良
朝代：宋
体裁：五言律诗

洛学传当代，家声属此翁。一生无世味，万事与人同。恨不师前郑，欣尝客阿戎。宜铭千古意，岂在语言工。
挽沈虞卿侍郎
作者：陈傅良
朝代：宋

官重元非好，思閒乐有馀。生儿早传业，课女夜抄书。时事方关念，归怀不遂初。经纶缘未了，天意盍留渠。嗜古真成癖，摩挲笑眼开。断编遗汲冢，名篆出秦台。□□缘应尽，云山唤不回。凄凉子云宅，问字有谁来。
挽沈虞卿侍郎·其一
作者：陈傅良
朝代：宋

官重元非好，思閒乐有余。
生儿早传业，课女夜抄书。
时事方关念，归怀不遂初。
经纶缘未了，天意盍留渠。
挽沈虞卿侍郎·其一
作者：陈傅良
朝代：宋

官重元非好，思閒乐有馀。生儿早传业，课女夜抄书。时事方关念，归怀不遂初。经纶缘未了，天意盍留渠。
挽沈虞卿侍郎·其二
作者：陈傅良
朝代：宋
体裁：五言律诗

嗜古真成癖，摩挲笑眼开。断编遗汲冢，名篆出秦台。□□缘应尽，云山唤不回。凄凉子云宅，问字有谁来。
挽潘才叔母
作者：陈傅良
朝代：宋
体裁：五言律诗

剥啄唯深夜，门前杙小船。有儿能自致，此母已堪传。竹院前闻熟，桓楹大字悬。病怀嗟不及，健笔附诸贤。
挽王兴之提刑
作者：陈傅良
朝代：宋

四海王詹事，传家有象贤。宦情尘滓外，风谊典刑边。遗爱依前郑，群居得少连。生平才乐此，一梦涕潸然。
挽王兴之提刑
作者：陈傅良
朝代：宋

四海王詹事，传家有象贤。
宦情尘滓外，风谊典刑边。
遗爱依前郑，群居得少连。
生平纔乐此，一梦涕潸然。
挽薛季益尚书
作者：陈傅良
朝代：宋

遍试江淮声藉藉，久劳荆蜀鬓苍苍。同时半已登槐棘，卒岁才能足稻粱。遗藁不为他日计，佳城尚及此丘藏。岂无后作多文胜，今我怀人泪欲滂。州里谁如此达尊，户庭深静最情敦。不将尺牍通当路，却枉扁舟访杜门。每见色温如有属，欲书心愧不能言。从今若祭枌榆社，好配横塘两献樽。
挽薛季益尚书·其一
作者：陈傅良
朝代：宋

徧试江淮声藉藉，久劳荆蜀鬓苍苍。
同时半已登槐棘，卒岁纔能足稻粱。
遗藁不为他日计，佳城尚及此丘藏。
岂无后作多文胜，今我怀人泪欲滂。
挽薛季益尚书·其一
作者：陈傅良
朝代：宋

遍试江淮声藉藉，久劳荆蜀鬓苍苍。同时半已登槐棘，卒岁才能足稻粱。遗藁不为他日计，佳城尚及此丘藏。岂无后作多文胜，今我怀人泪欲滂。
挽薛季益尚书·其二
作者：陈傅良
朝代：宋
体裁：七言律诗

州里谁如此达尊，户庭深静最情敦。不将尺牍通当路，却枉扁舟访杜门。每见色温如有属，欲书心愧不能言。从今若祭枌榆社，好配横塘两献樽。
携客过王提举园访梅刘连州以诗来因用其韵
作者：陈傅良
朝代：宋

屋后云梢万个长，屋前风蔓一川芳。有梅自索巡檐笑，无酒还酤踏雪香。偶与三刘同下榻，却怀二宋对持觞。写将诗句吾何敢，欸乃听人汲晓湘。
携客过王提举园访梅刘连州以诗来因用其韵
作者：陈傅良
朝代：宋

屋后云梢万箇长，屋前风蔓一川芳。
有梅自索巡檐笑，无酒还酤踏雪香。
偶与三刘同下榻，却怀二宋对持觞。
写将诗句吾何敢，欵乃听人汲晓湘。
教授李梦符惠宣圣画像用韵奉酬
作者：陈傅良
朝代：宋

一艺必有师，尚论襄与夔。一国必有师，尚论管与伊。信知师道尊，分与君父夷。吁嗟文王没，斯文属之谁。微言二十篇，论次自学而。传之者颜曾，其后则子思。方当周之衰，诸子出怪奇。王公各师承，一语可解颐。见之拥彗迎，不见嚬其眉。孟子独推尊，是惟圣之时。苟不本孔氏，皆放其淫词。于是尊孔孟，诞作百世师。自非戎翟秦，孰背此道驰。本朝郡为学，薄海尸祝之。往往屈万乘，降升庙庭垂。我作暮春堂，鲁论以自随。扁题落天上，鬼遁蛟龙移。江山护昭回，谁敢或讪嗤。中有夫子像，来从鲁家儿。广文以遗我，温厉尚可追。吾今得吾师，下视众说卑。世世万子孙，永此巢一枝。
教授李梦符惠宣圣画像用韵奉酬
作者：陈傅良
朝代：宋

一艺必有师，尚论襄与夔。
一国必有师，尚论管与伊。
信知师道尊，分与君父夷。
吁嗟文王没，斯文属之谁。
微言二十篇，论次自学而。
传之者颜曾，其后则子思。
方当周之衰，诸子出怪奇。
王公各师承，一语可觧颐。
见之拥篲迎，不见嚬其眉。
孟子独推尊，是惟圣之时。
苟不本孔氏，皆放其淫词。
于是尊孔孟，诞作百世师。
自非戎翟秦，孰背此道驰。
本朝郡为学，薄海尸祝之。
往往屈万乘，降升庙庭垂。
我作暮春堂，鲁论以自随。
扁题落天上，鬼遁蛟龙移。
江山护昭回，谁敢或讪嗤。
中有夫子像，来从鲁家儿。
广文以遗我，温厉尚可追。
吾今得吾师，下视众说卑。
世世万子孙，永此巢一枝。
新昌咏归
作者：陈傅良
朝代：宋

回头三十二年非，木落霜空水见涯。万事自怜多誉早，半生犹幸一官迟。好将翰墨付侪辈，去与渔樵相尔谁。还有故人招隐否，寄声橘柚欲黄时。
新昌咏归
作者：陈傅良
朝代：宋

回头三十二年非，木落霜空水见涯。
万事自怜多誉早，半生犹幸一官迟。
好将翰墨付侪辈，去与渔樵相尔谁。
还有故人招隠否，寄声橘柚欲黄时。
春日和林宗易韵
作者：陈傅良
朝代：宋

白与红兼尽落梅，小园独步日千回。浮空晓色临无际，排闼春光拨不开。学语新禽更后啭，铺茸细草雨边来。却怜追逐今无力，放下帘钩就麝煤。
春日和林宗易韵
作者：陈傅良
朝代：宋

白与红兼尽落梅，小园独步日千迴。
浮空晓色临无际，排闼春光拨不开。
学语新禽更后啭，铺茸细草雨边来。
却怜追逐今无力，放下帘鈎就麝煤。
春晚一首约同志泛舟
作者：陈傅良
朝代：宋
体裁：七言律诗

匆匆春事竟如何，问讯庭前手种花。又送行人又风雨，半为芳草半泥沙。橘香通国今无恙，梅实于人晚更佳。莫放此春齐去盖，夜深愁听一池蛙。
春晚书怀二首奉简陈益之
作者：陈傅良
朝代：宋

百舌喜太甚，杜鹃恨何深。睍睆斯黄鹂，律中宫之音。物情自不齐，天运初无心。道人独领会，杖藜立芳阴。百卉得雨露，华滋巧相娱。但知说姚魏，河洛竟何如。我方悟吾生，笺经未成书。安得小学师，从之注虫鱼。
春晚书怀二首奉简陈益之·其一
作者：陈傅良
朝代：宋
体裁：古风

百舌喜太甚，杜鹃恨何深。睍睆斯黄鹂，律中宫之音。物情自不齐，天运初无心。道人独领会，杖藜立芳阴。
春晚书怀二首奉简陈益之·其二
作者：陈傅良
朝代：宋
体裁：古风

百卉得雨露，华滋巧相娱。但知说姚魏，河洛竟何如。我方悟吾生，笺经未成书。安得小学师，从之注虫鱼。
晚春二首
作者：陈傅良
朝代：宋

万枝寂寞待春风，风雨过多春已空。未晓啼莺相唤语，海棠飞尽一庭红。莫道春归事已非，水边天际绿成围。隔篱听得农家语，雨过田田麦含肥。
晚春二首·其一
作者：陈傅良
朝代：宋

万枝寂寞待春风，风雨过多春已空。未晓啼莺相唤语，海棠飞尽一庭红。
晚春二首·其一
作者：陈傅良
朝代：宋

万枝寂寞待春风，风雨过多春已空。
未晓啼鶑相唤语，海棠飞尽一庭红。
晚春二首·其二
作者：陈傅良
朝代：宋
体裁：七言绝句

莫道春归事已非，水边天际绿成围。隔篱听得农家语，雨过田田麦含肥。
晚移舟塘次值风而回华叟兄有诗次韵
作者：陈傅良
朝代：宋
体裁：七言律诗

经春屏迹与谁同，苦雨衣篝亦自烘。方此欲为官况事，依然不值世情风。蒙茸水国蒲荷荡，馥郁田家橘柚丛。最是一年行乐处，翻成咄咄坐书空。
景元益之诸友考试旁郡余梦与步月联诗得水花初净月如银之句追成一绝
作者：陈傅良
朝代：宋

连年波浪与埃尘，谁可论心五六人。昨夜梦同天地阔，水花初净月如银。
景元益之诸友考试旁郡余梦与步月联诗得水花初浄月如银之句追成一绝
作者：陈傅良
朝代：宋

连年波浪与埃尘，谁可论心五六人。
昨夜梦同天地阔，水花初浄月如银。
暮之春六章章五句·其二
作者：陈傅良
朝代：宋
体裁：古风

暮之春兮风日与柔，桑女兮南畴。相尔夏畦兮悲秋，斲冰兮长夜无裘，今者不乐兮何求。
暮之春六章章五句·其五
作者：陈傅良
朝代：宋
体裁：古风

止斋兮年年，室环堵兮两山有川。鸥鹭巢檐兮圆荷田田，岂无芳草兮杜鹃，世微孔子兮独抱乎韦编。
暮之春六章章五句·其六
作者：陈傅良
朝代：宋
体裁：古风

云汉之章兮光烛天，朝宗兮列仙。胡归晚兮病骨拳然，与客歌商兮忘食与眠，点尔何如兮吾未知其孰贤。
暮之春六章章五句·其四
作者：陈傅良
朝代：宋
体裁：古风

山有龟蒙兮水有沂，天未丧斯文兮在兹。二三子兮皇皇欲何之，鼓瑟兮为谁，舍此兮吾将安归。
月夜书怀二首
作者：陈傅良
朝代：宋

送客门初掩，收书室更虚。新篁高过瓦，凉月下临除。妇病才扶杖，儿馋或馈鱼。今朝吾已过，莫问夜何如。道德吾何敢，功名代有人。仓黄恒畏咎，班白总忧贫。细字书全废，深杯酒勿亲。静言空自爱，万古亦泯泯。
月夜书怀二首·其一
作者：陈傅良
朝代：宋

送客门初掩，收书室更虚。新篁高过瓦，凉月下临除。妇病才扶杖，儿馋或馈鱼。今朝吾已过，莫问夜何如。
月夜书怀二首·其一
作者：陈傅良
朝代：宋

送客门初掩，收书室更虚。
新篁高过瓦，凉月下临除。
妇病纔扶杖，儿馋或馈鱼。
今朝吾已过，莫问夜何如。
月夜书怀二首·其二
作者：陈傅良
朝代：宋
体裁：五言律诗

道德吾何敢，功名代有人。仓黄恒畏咎，班白总忧贫。细字书全废，深杯酒勿亲。静言空自爱，万古亦泯泯。
朱及之以所种荔枝结实招饮不及赴以诗谢之
作者：陈傅良
朝代：宋

闽谱余尝第状元，年来虽见仅名存。贡存天宝犹徒扰，赋似相如亦妄论。每羡朝阳私沃壤，正愁秋雨妒芳樽。绛衣玉质今何夕，照我西归十二轩。
朱及之以所种荔枝结实招饮不及赴以诗谢之
作者：陈傅良
朝代：宋

闽谱余尝第状元，年来虽见仅名存。
贡存天宝犹徒扰，赋似相如亦妄论。
每羡朝阳私沃壤，正愁秋雨妬芳樽。
绛衣玉质今何夕，照我西归十二轩。
村居二首·其一
作者：陈傅良
朝代：宋
体裁：七言律诗

业已将身落耦耕，时于观物悟浮生。择栖未定鸟离立，避碍已通鱼并行。野老窥巢占太岁，牧儿敲角报残更。绝胜倚市看邮置，客至还无菜甲羹。
村居二首·其二
作者：陈傅良
朝代：宋

野衣农圃杂，华发弟兄同。佚老便居僻，贪闲喜命穷。习成杯酌少，脱落语言工。危坐看流景，新萌又落红。
村居二首·其二
作者：陈傅良
朝代：宋

野衣农圃杂，华发弟兄同。佚老便居僻，贪闲喜命穷。习成杯酌少，脱落语言工。危坐看流景，新萌又落红。业已将身落耦耕，时于观物悟浮生。择栖未定鸟离立，避碍已通鱼并行。野老窥巢占太岁，牧儿敲角报残更。绝胜倚市看邮置，客至还无菜甲羹。
村居二首·其二
作者：陈傅良
朝代：宋

野衣农圃杂，华髮弟兄同。
佚老便居僻，贪闲喜命穷。
习成杯酌少，脱落语言工。
危坐看流景，新萌又落红。
杨伯子以其尊人诚斋南海集为赠以诗奉酬
作者：陈傅良
朝代：宋

辱与门墙最不迟，白头方诵岭南诗。
文从嘉佑今三变，人在庐陵此一时。
细数儒先能几见，独怜岁晚欲何之。
潇湘直下长江去，得望蓬莱却更疑。
杨伯子以其尊人诚斋南海集为赠以诗奉酬
作者：陈傅良
朝代：宋

辱与门墙最不迟，白头方诵岭南诗。文从嘉祐今三变，人在庐陵此一时。细数儒先能几见，独怜岁晚欲何之。潇湘直下长江去，得望蓬莱却更疑。
林宗易刘进之见访有诗再用前韵
作者：陈傅良
朝代：宋

牛羊日夕鸟知还，休说年时玉笋班。
四皓亦尝空老去，二疏不在共功间。
修书尚觉归期晚，隠几兼忘永日閒。
况有宸章长对越，昭回云汉不违颜。
林宗易刘进之见访有诗再用前韵
作者：陈傅良
朝代：宋

牛羊日夕鸟知还，休说年时玉笋班。四皓亦尝空老去，二疏不在共功间。脩书尚觉归期晚，隐几兼忘永日閒。况有宸章长对越，昭回云汉不违颜。
桂阳劝农
作者：陈傅良
朝代：宋

雨耨风耕病汝多，谁将一一手摩挲。
幸因奉令来循垄，恨不分劳去荷蓑。
凉德未知年熟不，微官其奈月桩何。
殷勤父老曾无补，待放腰鎌与醉歌。
桂阳劝农
作者：陈傅良
朝代：宋

雨耨风耕病汝多，谁将一一手摩挲。幸因奉令来循垄，恨不分劳去荷蓑。凉德未知年熟不，微官其奈月桩何。殷勤父老曾无补，待放腰镰与醉歌。
梦人诵诗觉省数句足成一首
作者：陈傅良
朝代：宋

三人共一被，寒夜争抽牵。一人耻不让，起坐迟朝暄。明朝复雨雪，忍岂无春妍。四时各天运，二人正鼾眠。
梦人诵诗觉省数句足成一首
作者：陈傅良
朝代：宋

三人共一被，寒夜争抽牵。
一人耻不让，起坐迟朝暄。
明朝復雨雪，忍岂无春妍。
四时各天运，二人正鼾眠。
次德修仙岩韵
作者：陈傅良
朝代：宋

我家仙岩人迹稀，客从何来此何时。
岷山之阳适海峤，万里欲写心精微。
瀑泉自雨一丘壑，有龙蛰不随羣飞。
病樵弛檐渴猿喜，虽未作霖良已奇。
吾闻岷山天与齐，仰止不见如调饥。
君登绝顶小天下，此纵有山安足嬉。
翩然肯过非所期，此道辽阔车谁脂。
愿言税驾毋遄归，为我更赋崧高诗。
次德脩仙岩韵
作者：陈傅良
朝代：宋

我家仙岩人迹稀，客从何来此何时。岷山之阳适海峤，万里欲写心精微。瀑泉自雨一丘壑，有龙蛰不随群飞。病樵弛檐渴猿喜，虽未作霖良已奇。吾闻岷山天与齐，仰止不见如调饥。君登绝顶小天下，此纵有山安足嬉。翩然肯过非所期，此道辽阔车谁脂。愿言税驾毋遄归，为我更赋崧高诗。
次沈俭夫求花木韵
作者：陈傅良
朝代：宋

我意何不乐，我颜复何㥏。止斋有新畬，耕犊角已茧。止斋有溪水，钓席随所展。两山夹精舍，佳处迫庐岘。朋来尽名流，燕坐皆胜践。颓然止斋翁，心故不可转。厌书或窥园，乘兴时陟巘。日月之蔽亏，木阴自幽显。雨露之密疏，草色自深浅。翁子一觞咏，初不著姝娈。易老探醇驳，风骚较宽褊。眠食虽甚佳，病患盍加勉。谤箧况所招，讼缿那能辨。于焉更悟入，岂但苟排遣。寄言子沈子，所欲果何件。葭豕来春田，冥鸿脱秋狝。谷兰犹见纫，月桂不可搴。慕远失之近，求多得常鲜。请以壮县才，从兹益怀卷。深居勿近市，隘巷莫容辇。有花门拥彗，无花地生藓。尝试玩喧寂，何者是真舛。旧学枉初心，新功费重研。何如过止斋，我亦精文选。
次沈俭夫求花木韵
作者：陈傅良
朝代：宋

我意何不乐，我颜復何㥏。
止斋有新畬，耕犊角已茧。
止斋有溪水，钓席随所展。
两山夹精舍，佳处迫庐岘。
朋来尽名流，燕坐皆胜践。
颓然止斋翁，心故不可转。
厌书或窥园，乘兴时陟巘。
日月之蔽亏，木阴自幽显。
雨露之密疎，草色自深浅。
翁子一觞咏，初不着姝娈。
易老探醇驳，风骚较宽褊。
眠食虽甚佳，病患盍加勉。
谤箧况所招，讼缿那能辨。
于焉更悟入，岂但苟排遣。
寄言子沈子，所欲果何件。
葭豕来春田，冥鸿脱秋狝。
谷兰犹见纫，月桂不可搴。
慕远失之近，求多得常鲜。
请以壮县才，从兹益怀卷。
深居勿近市，隘巷莫容辇。
有花门拥篲，无花地生藓。
尝试玩喧寂，何者是真舛。
旧学枉初心，新功费重研。
何如过止斋，我亦精文选。
次陈益之韵戏呈汪守充之
作者：陈傅良
朝代：宋
体裁：五言律诗

雨过山新沐，风平水漫流。移尊来选胜，立马步通幽。春在桑麻坞，香团橘柚州。从君诗有律，还我酒无筹。
次韵奉酬丁少詹见过同游仙岩遇雨而别
作者：陈傅良
朝代：宋
体裁：七言律诗

佳人何似似江梅，邂逅梅阴共举杯。欲与溪山成胜话，却因风雨得空回。新诗报我春乘兴，小径从今日扫埃。自是衰迟愁独立，敢论名字望朋来。
次韵奉酬徐一之送菊
作者：陈傅良
朝代：宋

桂丛兰畹悄无哗，但有哀鸿天一涯。节物更谁知白发，交情于此见黄花。声名独立空秋际，香色平铺与露华。南雅未收骚致意，骚人应欲补诗葩。
次韵奉酬徐一之送菊
作者：陈傅良
朝代：宋

桂丛兰畹悄无譁，但有哀鸿天一涯。
节物更谁知白髮，交情于此见黄花。
声名独立空秋际，香色平铺与露华。
南雅未收骚致意，骚人应欲补诗葩。
次韵奉酬方辉先
作者：陈傅良
朝代：宋
体裁：七言律诗

也知朝士愧山林，猿鹤相怀怨亦深。屈指落花年荏苒，断魂凋鬓日侵寻。向来相与期何事，老去谁能会此心。多谢故人重话旧，独怜志古定遗今。
次韵蕃叟弟月下有感
作者：陈傅良
朝代：宋

平原接翠微，修竹围绿浄。
乃于此中间，更以皓月映。
佳人笑隠几，万物独我正。
幸哉吾有母，侍饮得缾罄。
次韵蕃叟弟月下有感
作者：陈傅良
朝代：宋

平原接翠微，脩竹围绿净。乃于此中间，更以皓月映。佳人笑隐几，万物独我正。幸哉吾有母，侍饮得瓶罄。
止斋即事二首
作者：陈傅良
朝代：宋

性已耐岑寂，老应忘隐忧。齐年双白发，尽日一苍头。竹闭缄门钥，蒲团数漏筹。未知庭庑下，还有雀罗不。教子时开卷，逢人强整襟。再贫看晚节，多病得初心。地僻茭莲好，山低竹树深。寄声同燕社，明月又秋砧。
止斋即事二首·其一
作者：陈傅良
朝代：宋

性已耐岑寂，老应忘隐忧。齐年双白发，尽日一苍头。竹闭缄门钥，蒲团数漏筹。未知庭庑下，还有雀罗不。
止斋即事二首·其一
作者：陈傅良
朝代：宋

性已耐岑寂，老应忘隠忧。
齐年双白髮，尽日一苍头。
竹闭缄门钥，蒲团数漏筹。
未知庭庑下，还有雀罗不。
止斋即事二首·其二
作者：陈傅良
朝代：宋
体裁：五言律诗

教子时开卷，逢人强整襟。再贫看晚节，多病得初心。地僻茭莲好，山低竹树深。寄声同燕社，明月又秋砧。
止斋曲廊初成
作者：陈傅良
朝代：宋

但酒胜如水，但花胜如草。
小廊曲通幽，竹椽亦良好。
止斋十数间，足以便衰老。
檐低远风露，地窄易汛扫。
浅溪浮薄觞，短屏糊旧稿。
着书仅玄易，过客多韦缟。
于中榜退思，谁其谅深抱。
吾思亦已晚，吾退盍更早。
怀哉彭泽令，仰止商山皓。
维渊有潜龙，维岳有藏宝。
煌煌暮春堂，三字落穹昊。
昭回际南极，镇抚及东岛。
胡然乃在斯，夙夜惧不保。
鬼神无世情，呵护必有道。
止斋曲廊初成
作者：陈傅良
朝代：宋

但酒胜如水，但花胜如草。小廊曲通幽，竹椽亦良好。止斋十数间，足以便衰老。檐低远风露，地窄易汛扫。浅溪浮薄觞，短屏糊旧稿。著书仅玄易，过客多韦缟。于中榜退思，谁其谅深抱。吾思亦已晚，吾退盍更早。怀哉彭泽令，仰止商山皓。维渊有潜龙，维岳有藏宝。煌煌暮春堂，三字落穹昊。昭回际南极，镇抚及东岛。胡然乃在斯，夙夜惧不保。鬼神无世情，呵护必有道。
水仙花
作者：陈傅良
朝代：宋

江梅丈人行，岁寒固天姿。
蜡梅微着色，标致亦背时。
胡然此柔嘉，支本仅自持。
乃以平地尺，气与松篁夷。
粹然金玉相，承以翠羽仪。
独立万槁中，冰胶雪垂垂。
水仙谁强名，相宜未相知。
刻画近脂粉，而况山谷诗。
吾闻抱太和，未易形似窥。
当其自英华，造物且霁威。
平生恨刚褊，未老齿髮衰。
掇花置胆瓶，吾今得吾师。
水仙花
作者：陈傅良
朝代：宋

江梅丈人行，岁寒固天姿。蜡梅微著色，标致亦背时。胡然此柔嘉，支本仅自持。乃以平地尺，气与松篁夷。粹然金玉相，承以翠羽仪。独立万槁中，冰胶雪垂垂。水仙谁强名，相宜未相知。刻画近脂粉，而况山谷诗。吾闻抱太和，未易形似窥。当其自英华，造物且霁威。平生恨刚褊，未老齿发衰。掇花置胆瓶，吾今得吾师。
汪守三以诗来次韵酬之
作者：陈傅良
朝代：宋

一年春事堕槐宫，却爱清和与政通。乳燕黄鹂相倡和，落花脩竹乱青红。羡君有赋非占服，愧我无才可送穷。细与论文一樽酒，它时还忆暮江东。江城如在水晶宫，百粤三吴一苇通。桑女不论裘粹白，橘奴堪当粟陈红。弦歌满市衣冠盛，缿讼无人刀笔穷。多荷弱翁今少霁，更能携客谢岩东。音合桑林律中宫，试听布鼓亦三通。相从璧水浮葱白，一别闽山擘荔红。把钓扁舟将老去，款门多竹未全穷。若为皂盖能忘我，立尽斜阳车不东。
汪守三以诗来次韵酬之·其一
作者：陈傅良
朝代：宋

一年春事堕槐宫，却爱清和与政通。
乳燕黄鹂相倡和，落花修竹乱青红。
羡君有赋非占服，愧我无才可送穷。
细与论文一樽酒，它时还忆暮江东。
汪守三以诗来次韵酬之·其一
作者：陈傅良
朝代：宋

一年春事堕槐宫，却爱清和与政通。乳燕黄鹂相倡和，落花脩竹乱青红。羡君有赋非占服，愧我无才可送穷。细与论文一樽酒，它时还忆暮江东。
汪守三以诗来次韵酬之·其三
作者：陈傅良
朝代：宋
体裁：七言律诗

音合桑林律中宫，试听布鼓亦三通。相从璧水浮葱白，一别闽山擘荔红。把钓扁舟将老去，款门多竹未全穷。若为皂盖能忘我，立尽斜阳车不东。
汪守三以诗来次韵酬之·其二
作者：陈傅良
朝代：宋

江城如在水晶宫，百粤三吴一苇通。桑女不论裘粹白，橘奴堪当粟陈红。弦歌满市衣冠盛，缿讼无人刀笔穷。多荷弱翁今少霁，更能携客谢岩东。
汪守三以诗来次韵酬之·其二
作者：陈傅良
朝代：宋

江城如在水晶宫，百粤三吴一苇通。
桑女不论裘粹白，橘奴堪当粟陈红。
絃歌满市衣冠盛，缿讼无人刀笔穷。
多荷弱翁今少霁，更能携客谢岩东。
沈仲一三益堂
作者：陈傅良
朝代：宋

有此名三益，之人可晤言。
游藏无俗物，典则似诸昆。
剩着书充栋，仍添竹过垣。
翻愁长者辙，稀得到柴门。
沈仲一三益堂
作者：陈傅良
朝代：宋

有此名三益，之人可晤言。游藏无俗物，典则似诸昆。剩著书充栋，仍添竹过垣。翻愁长者辙，稀得到柴门。
沈仲一送菊自言封殖之劳欲得诗为报为赋三绝
作者：陈傅良
朝代：宋

东篱何在菊年年，菊视陶诗竟孰贤。未必缘诗花更好，花将诗与万人传。霜螯风味小槽春，新样宫衣试曲尘。一段秋光谁领此，芙蓉凡子桂陈人。愁乾手自搭连筒，苦雨丁丁杙小篷。乞得花开急催客，明朝恐已著霜红。
沈仲一送菊自言封殖之劳欲得诗为报为赋三绝·其一
作者：陈傅良
朝代：宋
体裁：七言绝句

东篱何在菊年年，菊视陶诗竟孰贤。未必缘诗花更好，花将诗与万人传。
沈仲一送菊自言封殖之劳欲得诗为报为赋三绝·其三
作者：陈傅良
朝代：宋

愁乾手自搭连筒，苦雨丁丁杙小篷。乞得花开急催客，明朝恐已著霜红。
沈仲一送菊自言封殖之劳欲得诗为报为赋三绝·其三
作者：陈傅良
朝代：宋

愁干手自搭连筒，苦雨丁丁杙小篷。
乞得花开急催客，明朝恐已着霜红。
沈仲一送菊自言封殖之劳欲得诗为报为赋三绝·其二
作者：陈傅良
朝代：宋

霜螯风味小槽春，新样宫衣试曲尘。一段秋光谁领此，芙蓉凡子桂陈人。
沈仲一送菊自言封殖之劳欲得诗为报为赋三绝·其二
作者：陈傅良
朝代：宋

霜螯风味小槽春，新样宫衣试麯尘。
一段秋光谁领此，芙蓉凡子桂陈人。
沈守生日
作者：陈傅良
朝代：宋

燕寝凝香不记春，宜休堂下柏轮囷。三吴南渡今多士，四皓东宫此一人。雅不欲书名上上，谩令在处岁陈陈。玉卮宴罢思黄发，应合从头第从臣。
沈守生日
作者：陈傅良
朝代：宋

燕寝凝香不记春，宜休堂下柏轮囷。
三吴南渡今多士，四皓东宫此一人。
雅不欲书名上上，谩令在处岁陈陈。
玉巵宴罢思黄髮，应合从头第从臣。
泊钓台滩下
作者：陈傅良
朝代：宋

今岁仅余今夜月，此舟三泊此江沂。
遭逢明主还遗恨，惭愧先生独见几。
泗水列侯多不免，湘山四皓竟安归。
汉家故旧尝枚数，孰与东南一钓矶。
泊钓台滩下
作者：陈傅良
朝代：宋

今岁仅馀今夜月，此舟三泊此江沂。遭逢明主还遗恨，惭愧先生独见几。泗水列侯多不免，湘山四皓竟安归。汉家故旧尝枚数，孰与东南一钓矶。
洛阳桥
作者：陈傅良
朝代：宋

跨海为桥布石牢，那知直下压灵鰲。
基连岳屿规模壮，势截渊潭气象豪。
铁马着行横绝漠，玉鲸张鬣露寒涛。
缣图已幸天颜照，应得元丰史笔褒。
海棠绝句
作者：陈傅良
朝代：宋
体裁：七言绝句

淡月看花似雾中，遽呼灯烛倚花丛。夜来月色明如昼，却向庭芜数落红。
清明后一日宴客明日宗易送牡丹有诗次韵
作者：陈傅良
朝代：宋
体裁：五言律诗

客去朝酲恶，诗来晚思和。名花如洛上，佳句近阴何。雨故妨新火，春应堕梦柯。莫将行乐地，蜗角动干戈。
游丁次翁篔筜园期次翁不至
作者：陈傅良
朝代：宋
体裁：七言绝句

径蹊曲折屋参差，半是天成半自治。修竹万竿人独立，我来搔首菊花期。
游云顶院和徐叔子韵
作者：陈傅良
朝代：宋
体裁：七言律诗

老大生憎儿女态，更无春怨与秋悲。略将杯酌随宜具，剩有溪山取次嬉。爱客不妨兼泛泛，论文何苦太奇奇。况曾窥得尊生术，通昔蒲团日一炊。
游南岳
作者：陈傅良
朝代：宋

天作之山曷为哉，遥知阊阖正南开。两川文武长江下，百粤车书五岭来。柴望久为周坠典，牢愁多见楚遗才。不知崧岱还何似，我欲将书寄雁回。
游南岳
作者：陈傅良
朝代：宋

天作之山曷为哉，遥知阊阖正南开。
两川文武长江下，百粤车书五岭来。
柴望久为周坠典，牢愁多见楚遗才。
不知崧岱还何似，我欲将书寄鴈回。
游白石岩
作者：陈傅良
朝代：宋

地向东南倾，石际沧海立。
蛟鼍限波涛，鷄犬得城邑。
居然通国望，跋莫他山及。
道人独有之，置屋三四级。
几看星月烂，却听风雨急。
于今二百年，我共冥鸿集。
晤语夕阳低，对酒秋旻湿。
明朝江上舟，避雨渔翁笠。
邂逅一俛仰，此道可于邑。
游白石岩
作者：陈傅良
朝代：宋

地向东南倾，石际沧海立。蛟鼍限波涛，鸡犬得城邑。居然通国望，跋莫他山及。道人独有之，置屋三四级。几看星月烂，却听风雨急。于今二百年，我共冥鸿集。晤语夕阳低，对酒秋旻湿。明朝江上舟，避雨渔翁笠。邂逅一俛仰，此道可于邑。
游赵园
作者：陈傅良
朝代：宋

主人避客竟何之，雨过停桡落日迟。赖有畦丁曾识客，来禽花送两三枝。
游赵园
作者：陈傅良
朝代：宋

主人避客竟何之，雨过停桡落日迟。
頼有畦丁曾识客，来禽花送两三枝。
游金岙赵园
作者：陈傅良
朝代：宋

脉脉循檐水，林林夹岸山。
令儿从竹下，领客入云间。
稠木容人过，悬崖着手攀。
从今名字出，不到径苔班。
游金岙赵园
作者：陈傅良
朝代：宋

脉脉循檐水，林林夹岸山。令儿从竹下，领客入云间。稠木容人过，悬崖著手攀。从今名字出，不到径苔班。
游金岙赵园赋海棠梨花呈留宰
作者：陈傅良
朝代：宋

海棠故作十分红，梨更超然与雪同。
文物英华周盛事，风流玄远晋余风。
游金岙赵园赋海棠梨花呈留宰
作者：陈傅良
朝代：宋

海棠故作十分红，梨更超然与雪同。文物英华周盛事，风流玄远晋馀风。
游鸣山寺徐一之兄弟载酒即席和其韵
作者：陈傅良
朝代：宋

惰归春力不胜驱，风雨尚愁人掺裾。掠尽残红前日树，催还新绿去年畬。相将兴尽随花屧，赖有朋来载酒车。但得从今身尚健，吾乡风物胜匡庐。
游鸣山寺徐一之兄弟载酒即席和其韵
作者：陈傅良
朝代：宋

惰归春力不胜驱，风雨尚愁人掺裾。
掠尽残红前日树，催还新绿去年畬。
相将兴尽随花屧，頼有朋来载酒车。
但得从今身尚健，吾乡风物胜匡庐。
游鼓山
作者：陈傅良
朝代：宋
体裁：古风

鼓山闻天下，一见名不空。自从周职方，闽在王会中。登山亦几人，兴寄随所逢。骑君常愒日，迁客多悲风。剑川发瓯西，万阻与海通。忽焉得平壤，北山矗其东。我行未及巅，已见国势雄。三韩到吴会，不可道里穷。俯瞰南来帆，沄沄自朝宗。曩时诸降王，各抚千里封。相招神衔图，旅献东都宫。东都今何如，胡马鸣蒿蓬。一春长雨雾，明日归樊笼。恣探泉石幽，篝灯道归筇。
湖楼送客即事一首奉怀益之兼简同饯诸友
作者：陈傅良
朝代：宋

谁家喧马盍朋簪，屋压城头水照檐。橘柚两山香尽在，蒲荷十里净相兼。愁将久雨春无赖，别在明朝酒未厌。甚欲去同三四友，鲈风更捲一江帘。
湖楼送客即事一首奉怀益之兼简同饯诸友
作者：陈傅良
朝代：宋

谁家喧马盍朋簪，屋压城头水照檐。
橘柚两山香尽在，蒲荷十里浄相兼。
愁将久雨春无頼，别在明朝酒未厌。
甚欲去同三四友，鲈风更捲一江帘。
潭帅潘德鄜生辰
作者：陈傅良
朝代：宋
体裁：七言律诗

落南添得黑髭归，归与相忘草木知。岳麓沈沈秋柝静，湘波穆穆夜帆迟。人间公论今何在，柱下家声此不疑。但欲公年如卫武，为留淇澳变风诗。
牡丹和潘养大韵
作者：陈傅良
朝代：宋
体裁：七言律诗

看花喜极翻愁人，京洛久矣为胡尘。还知姚魏辈何在，但有欧蔡名不泯。夕阳为我作初霁，佳节过此无多春。更烧银烛饮花下，五陵佳气今方新。
瑞安宰刘伯协载酒游赵园叔静道甫子宜行之同集小雨喜霁
作者：陈傅良
朝代：宋

上巳所余春有几，不堪风雨付春愁。
君能载酒知谁侣，我欲看花不自由。
倚岸小舟谋未定，隔林斜日故相投。
莓苔踏遍篝灯去，收拾残红插满头。
瑞安宰刘伯协载酒游赵园叔静道甫子宜行之同集小雨喜霁
作者：陈傅良
朝代：宋

上巳所馀春有几，不堪风雨付春愁。君能载酒知谁侣，我欲看花不自由。倚岸小舟谋未定，隔林斜日故相投。莓苔踏遍篝灯去，收拾残红插满头。
用前韵招蕃叟弟仍和蕃叟癸卯二绝
作者：陈傅良
朝代：宋

细看物理愁如海，遥想朋从眼欲花。逆水鱼儿冲断岸，贪泥燕子堕危沙。百年乔木参天上，一昔平芜著处佳。行乐不妨随邂逅，我无官守似蚔蛙。落花风雨奈愁何，愁亦不应缘落花。尚可流觞追曲水，底须占鵩似长沙。无人晤语鸟乌落，为我食贫楼笋佳。休说关河无限恨，腹非空怒道旁蛙。
用前韵招蕃叟弟仍和蕃叟癸卯二绝·其一
作者：陈傅良
朝代：宋

细看物理愁如海，遥想朋从眼欲花。逆水鱼儿冲断岸，贪泥燕子堕危沙。百年乔木参天上，一昔平芜著处佳。行乐不妨随邂逅，我无官守似蚔蛙。
用前韵招蕃叟弟仍和蕃叟癸卯二绝·其一
作者：陈傅良
朝代：宋

细看物理愁如海，遥想朋从眼欲花。
逆水鱼儿衝断岸，贪泥燕子堕危沙。
百年乔木参天上，一昔平芜着处佳。
行乐不妨随邂逅，我无官守似蚔蛙。
用前韵招蕃叟弟仍和蕃叟癸卯二绝·其三
作者：陈傅良
朝代：宋
体裁：五言绝句

大飨须三饭，中黄起四维。欲追千古意，眼底合深思。
用前韵招蕃叟弟仍和蕃叟癸卯二绝·其三
作者：陈傅良
朝代：宋

大飨须三饭，中黄起四维。欲追千古意，眼底合深思。功名还壮士，道术付诸儒。但欲谋田□，扁舟下五湖。
用前韵招蕃叟弟仍和蕃叟癸卯二绝·其二
作者：陈傅良
朝代：宋
体裁：七言律诗

落花风雨奈愁何，愁亦不应缘落花。尚可流觞追曲水，底须占鵩似长沙。无人晤语鸟乌落，为我食贫楼笋佳。休说关河无限恨，腹非空怒道旁蛙。
用前韵招蕃叟弟仍和蕃叟癸卯二绝·其四
作者：陈傅良
朝代：宋
体裁：五言绝句

功名还壮士，道术付诸儒。但欲谋田□，扁舟下五湖。
用幽字韵呈汪守谢倅
作者：陈傅良
朝代：宋

旌骑收人迹，簪绅杂道流。
引杯忘日永，得句与山幽。
行在今当路，中兴此望州。
为将登览目，着处访边筹。
用幽字韵呈汪守谢倅
作者：陈傅良
朝代：宋

旌骑收人迹，簪绅杂道流。引杯忘日永，得句与山幽。行在今当路，中兴此望州。为将登览目，著处访边筹。
用幽字韵戏简谢倅
作者：陈傅良
朝代：宋
体裁：五言律诗

当户排危翠，循除漾浅流。此生从稼圃，谁与伴深幽。韩子痴凭桉，庞公倦入州。青篘与白饭，却待为君筹。
用幽字韵答贾端老
作者：陈傅良
朝代：宋

人皆忘姓字，谁独访源流。病骥宜怀枥，迁莺故入幽。十年惭主簿，万户薄荆州。此事吾何敢，相将负一筹。
用幽字韵答贾端老
作者：陈傅良
朝代：宋

人皆忘姓字，谁独访源流。
病骥宜怀枥，迁鶑故入幽。
十年惭主簿，万户薄荆州。
此事吾何敢，相将负一筹。
用徐叔子韵送其过毗陵
作者：陈傅良
朝代：宋

家食年年未解忙，浮沉闾里但壶觞。偶缘他故趋吴会，可使吾徒忆鲁狂。曲水风流王逸少，鉴湖穷约贺知章。请于百尺楼头上，下视人间有肺肠。
用徐叔子韵送其过毗陵
作者：陈傅良
朝代：宋

家食年年未解忙，浮沉闾里但壶觞。
偶缘他故趋吴会，可使吾徒忆鲁狂。
曲水风流王逸少，鑑湖穷约贺知章。
请于百尺楼头上，下视人间有肺肠。
用赵帅韵为孟阜解嘲
作者：陈傅良
朝代：宋

恨无毫发老波澜，世有曹刘亦后班。堪笑燕人夸璞腊，欲随圭璧上三坛。
用赵帅韵为孟阜解嘲
作者：陈傅良
朝代：宋

恨无毫髮老波澜，世有曹刘亦后班。
堪笑燕人夸璞腊，欲随圭璧上三坛。
用韵咏雪简湘中诸友
作者：陈傅良
朝代：宋

夹湘而住一尘无，不在瑶池在石渠。气盖松篁谁与竞，令行螟？自相屠。山光际水天无间，夜色通朝月不如。中有一翁须皓白，萧然野鹤亦乘车。
用韵咏雪简湘中诸友
作者：陈傅良
朝代：宋
体裁：七言律诗

夹湘而住一尘无，不在瑶池在石渠。气盖松篁谁与竞，令行螟�自相屠。山光际水天无间，夜色通朝月不如。中有一翁须皓白，萧然野鹤亦乘车。
用韵咏雪简湘中诸友
作者：陈傅良
朝代：宋

夹湘而住一尘无，不在瑶池在石渠。
气盖松篁谁与竞，令行螟𧎬自相屠。
山光际水天无间，夜色通朝月不如。
中有一翁鬚皓白，萧然野鹤亦乘车。
病馀久不趋郡且迁仙岩书院于屋西有怀同志
作者：陈傅良
朝代：宋
体裁：五言律诗

欲往如天际，相期忽岁华。山空明独树，江晚暗连葭。作屋皆三益，藏书可万家。岂无人裹饭，躬自灌园芽。
癸丑冬车驾过宫留相还朝
作者：陈傅良
朝代：宋

一声警跸接天齐，驰道无尘马不嘶。月御顺行随日毂，乾端和气匝坤倪。三槐相继归公衮，细柳还须听将鼙。老矣尚能歌二圣，不应专美在浯溪。
癸丑冬车驾过宫留相还朝
作者：陈傅良
朝代：宋

一声警跸接天齐，驰道无尘马不嘶。
月御顺行随日毂，干端和气匝坤倪。
三槐相继归公衮，细柳还须听将鼙。
老矣尚能歌二圣，不应专美在浯溪。
登祝融峰喜霁
作者：陈傅良
朝代：宋

仰止扶藜鬓发苍，恰当风雨暗三湘。为谁一辟天无际，及我重来日未央。江过数州多曲折，山缘长亩半青黄。老僧耐得从头问，问到吴门竟渺茫。
登祝融峰喜霁
作者：陈傅良
朝代：宋

仰止扶藜鬓髮苍，恰当风雨暗三湘。
为谁一闢天无际，及我重来日未央。
江过数州多曲折，山缘长亩半青黄。
老僧耐得从头问，问到吴门竟渺茫。
登祝融峰观日出
作者：陈傅良
朝代：宋

星月凋零万象昏，谁能先我见朝暾。东南已得乾坤正，蛮貊方知夜旦分。但觉沧溟浮佛屋，却忘衡岳近天阍。迢迢下憩山腰寺，人世烟云尚吐吞。
登祝融峰观日出
作者：陈傅良
朝代：宋

星月凋零万象昏，谁能先我见朝暾。
东南已得干坤正，蛮貊方知夜旦分。
但觉沧溟浮佛屋，却忘衡岳近天阍。
迢迢下憇山腰寺，人世烟云尚吐吞。
看笋和潘养大韵
作者：陈傅良
朝代：宋

儿童才丱角，兵卫忽森戟。十日不汝见，寻丈出咫尺。隐几观物化，轩奋恣所极。褰裳欲从之，世事有绳墨。
看笋和潘养大韵
作者：陈傅良
朝代：宋

儿童纔丱角，兵卫忽森戟。
十日不汝见，寻丈出咫尺。
隠几观物化，轩奋恣所极。
褰裳欲从之，世事有绳墨。
短歌送吕子约丞郡天台
作者：陈傅良
朝代：宋
体裁：古风

露荷不肯附绿涨，石榴自欲当朱明。我无一物与君别，持此荐以双玉瓶。榴花结子荷成的，定亦扁舟去为客。良集偏于吾辈悭，新功或向他山得。我歌虽短声苦长，君不能饮酒满觞。申公何在丽泽死，又送冥鸿谋稻粱。
示留宰
作者：陈傅良
朝代：宋
体裁：七言绝句

县楼即日气横空，施及观潮亦奏功。曾上石岗看蚁穴，当图一饱到三农。
移花
作者：陈傅良
朝代：宋

樱柳初无素与蛮，可将何物伴身閒。
欲栽花木千余本，但候春风还未还。
移花
作者：陈傅良
朝代：宋

樱柳初无素与蛮，可将何物伴身閒。欲栽花木千馀本，但候春风还未还。
立春
作者：陈傅良
朝代：宋
体裁：七言绝句

千官勒马谢幡胜，万国鞭牛占雨晴。谁据槁梧相近午，颊车徐转鼻无声。
答朱翔远见别之作
作者：陈傅良
朝代：宋

总角相看五十年，行藏殊辙各皤然。岂无子美书成束，欲送相如赋上天。俗眼不宽多小谨，交情何限复长篇。乘壶偶自兵厨至，聊助征帆一醉眠。
答朱翔远见别之作
作者：陈傅良
朝代：宋

总角相看五十年，行藏殊辙各皤然。
岂无子美书成束，欲送相如赋上天。
俗眼不宽多小谨，交情何限復长篇。
乘壶偶自兵厨至，聊助征帆一醉眠。
简友人二首
作者：陈傅良
朝代：宋

南去有五岭，北来有重湖。水清石益奇，往往中州无。在昔宦游者，越若韩张徒。胡然自衡阳，只雁亦不徂。安眠夜至卯，休吏日加申。廪稍亦已厚，养痾非隐沦。恨无封君法，老矣藏其身。遄归岂不欲，更有宜归人。
简友人二首·其一
作者：陈傅良
朝代：宋

南去有五岭，北来有重湖。水清石益奇，往往中州无。在昔宦游者，越若韩张徒。胡然自衡阳，只雁亦不徂。
简友人二首·其一
作者：陈傅良
朝代：宋

南去有五岭，北来有重湖。
水清石益奇，往往中州无。
在昔宦游者，越若韩张徒。
胡然自衡阳，隻鴈亦不徂。
简友人二首·其二
作者：陈傅良
朝代：宋

安眠夜至卯，休吏日加申。廪稍亦已厚，养痾非隐沦。恨无封君法，老矣藏其身。遄归岂不欲，更有宜归人。
简友人二首·其二
作者：陈傅良
朝代：宋

安眠夜至卯，休吏日加申。
廪稍亦已厚，养痾非隠沦。
恨无封君法，老矣藏其身。
遄归岂不欲，更有宜归人。
简王道父
作者：陈傅良
朝代：宋

瞻彼万仞岩，亭亭上烟霞。其下寒渊水，清不容鱼虾。闵予生好修，而居东海涯。顾见泥中藏，日食百万家。浮名太累人，未语众已哗。为海不为渊，何道以自瑕。
简王道父
作者：陈傅良
朝代：宋

瞻彼万仞岩，亭亭上烟霞。
其下寒渊水，清不容鱼虾。
闵予生好修，而居东海涯。
顾见泥中藏，日食百万家。
浮名太累人，未语众已譁。
为海不为渊，何道以自瑕。
简郑景元
作者：陈傅良
朝代：宋
体裁：古风

西风肃万物，于卦曷为兑。说言就凋蛰，之死矢靡悔。方当春和时，动植出草昧。喧号聒穹苍，怒长弥大块。纷纷谁则敢，所恃盖有在。
约同舍蜀人王德修三首
作者：陈傅良
朝代：宋

远莫远关塞，鸿雁来年年。我尝按舆图，嶓汉在眼前。胡为与君别，壮齿今华颠。下峡君有期，会吴我何缘。令人愧不如，鸿雁得自便。畴昔梦溯江，巴陵至瞿唐。两崖束秋旻，中有一带苍。安流进分寸，怒去千丈强。求君竟不得，望之涕淋浪。往日事已然，来日理未详。橙橘方粲粲，鱼虾亦多多。能舂半年粮，岂惜一见过。良夜月如霜，听我苦别歌。翳翳葭芦乡，风定水自波。或者阻君舟，柰此伫立何。
约同舍蜀人王德修三首·其一
作者：陈傅良
朝代：宋

远莫远关塞，鸿雁来年年。我尝按舆图，嶓汉在眼前。胡为与君别，壮齿今华颠。下峡君有期，会吴我何缘。令人愧不如，鸿雁得自便。
约同舍蜀人王德修三首·其一
作者：陈傅良
朝代：宋

远莫远关塞，鸿鴈来年年。
我尝按舆图，嶓汉在眼前。
胡为与君别，壮齿今华颠。
下峡君有期，会吴我何缘。
令人媿不如，鸿鴈得自便。
约同舍蜀人王德修三首·其三
作者：陈傅良
朝代：宋
体裁：古风

橙橘方粲粲，鱼虾亦多多。能舂半年粮，岂惜一见过。良夜月如霜，听我苦别歌。翳翳葭芦乡，风定水自波。或者阻君舟，柰此伫立何。
约同舍蜀人王德修三首·其二
作者：陈傅良
朝代：宋

畴昔梦溯江，巴陵至瞿唐。两崖束秋旻，中有一带苍。安流进分寸，怒去千丈强。求君竟不得，望之涕淋浪。往日事已然，来日理未详。
约同舍蜀人王德修三首·其二
作者：陈傅良
朝代：宋

畴昔梦遡江，巴陵至瞿唐。
两崖束秋旻，中有一带苍。
安流进分寸，怒去千丈强。
求君竟不得，望之涕淋浪。
往日事已然，来日理未详。
翁诚之尉慈溪再拟祖送不及
作者：陈傅良
朝代：宋

昨来久伫骊驹集，今来怅望樯乌急。中年送客亦多违，先事徒劳后无及。江头祖帐几百人，落纸珠玑诗什什。自哦短韵意甚得，亟欲陈之复羞涩。君方筮仕从兹始，骅骝开路日千里。若逢人话子陈子，侏儒一节今如此。
翁诚之尉慈溪再拟祖送不及
作者：陈傅良
朝代：宋

昨来久伫骊驹集，今来怅望樯乌急。
中年送客亦多违，先事徒劳后无及。
江头祖帐几百人，落纸珠玑诗什什。
自哦短韵意甚得，亟欲陈之復羞涩。
君方筮仕从兹始，骅骝开路日千里。
若逢人话子陈子，侏儒一节今如此。
腊月望泊舟钓台滩下赋诗既而登婺女明远楼诵之乡丈陈德承同集黄奇卿张伯广因书以遗德承之子性甫直甫后春六日奉和德承韵兼简奇卿伯广为别
作者：陈傅良
朝代：宋
体裁：七言律诗

行藏独倚少陵楼，怨鹤愁猿孰与俦。尝与万人争魏阙，何如一壑老菟裘。追随士友从吾好，领略江山自此游。急趁梅花理归棹，双溪为我亦西流。
自仙岩还舍留别诸友
作者：陈傅良
朝代：宋
体裁：七言绝句

瀑布衡从云一坞，浮图明灭木千章。在山终爱离山去，遮莫黄尘涴我裳。
舟中奉呈赵帅一首且速迎侍相与满岁
作者：陈傅良
朝代：宋

曷不放言追鵩赋，岂无幽思续离骚。
去年比屋余三釜，昨夜沿江长一篙。
白髮岂曾缘吏役，青衫那更有儿曹。
鱼轩肯为公来否，相约春光访蟹螯。
舟中奉呈赵帅一首且速迎侍相与满岁
作者：陈傅良
朝代：宋

曷不放言追鵩赋，岂无幽思续离骚。去年比屋馀三釜，昨夜沿江长一篙。白发岂曾缘吏役，青衫那更有儿曹。鱼轩肯为公来否，相约春光访蟹螯。
莲花
作者：陈傅良
朝代：宋
体裁：七言绝句

伯仲之间竹与梅，魏姚声价浪崔嵬。虽然亦混鱼虾处，风度自从丘壑来。
落叶一首别诸友客新昌
作者：陈傅良
朝代：宋
体裁：古风

落叶一二数，遥夜忽已午。百年能几何，望道犹未睹。清扬得邂逅，简易从险阻。明朝买扁舟，万议付风雨。新诗话别恨，为我谢酸楚。苍苍岁后竹，白首见肺腑。要有不别时，尸居一环堵。
落成王朝奉庙以薄恙不获预谢刘宰并诸乡丈五首
作者：陈傅良
朝代：宋

盗起清溪两浙空，童王亲自帅元戎。谁知小邑无亭障，但握空弮有隐功。横塘一字比南金，满纸书劳属意深。太史不知收拾未，邦人父老泪渐襟。操一豚蹄亦可怜，欲将庙食自旌贤。坏墙颓壁神台笠，不见干戈六十年。却向平时念后艰，榱题百尺忽如山。谁将西上逢人问，令尹何如此一班。抱病荒村望欲迷，骏奔无数独鸡栖。瞻言鼕鼓何时歇，好听农郊雨一犁。
落成王朝奉庙以薄恙不获预谢刘宰并诸乡丈五首·其一
作者：陈傅良
朝代：宋

盗起清溪两浙空，童王亲自帅元戎。谁知小邑无亭障，但握空弮有隐功。
落成王朝奉庙以薄恙不获预谢刘宰并诸乡丈五首·其一
作者：陈傅良
朝代：宋

盗起清溪两淛空，童王亲自帅元戎。
谁知小邑无亭障，但握空弮有隠功。
落成王朝奉庙以薄恙不获预谢刘宰并诸乡丈五首·其三
作者：陈傅良
朝代：宋
体裁：七言绝句

操一豚蹄亦可怜，欲将庙食自旌贤。坏墙颓壁神台笠，不见干戈六十年。
落成王朝奉庙以薄恙不获预谢刘宰并诸乡丈五首·其二
作者：陈傅良
朝代：宋
体裁：七言绝句

横塘一字比南金，满纸书劳属意深。太史不知收拾未，邦人父老泪渐襟。
落成王朝奉庙以薄恙不获预谢刘宰并诸乡丈五首·其五
作者：陈傅良
朝代：宋

抱病荒村望欲迷，骏奔无数独鷄栖。
瞻言冬鼓何时歇，好听农郊雨一犂。
落成王朝奉庙以薄恙不获预谢刘宰并诸乡丈五首·其五
作者：陈傅良
朝代：宋

抱病荒村望欲迷，骏奔无数独鸡栖。瞻言鼕鼓何时歇，好听农郊雨一犁。
落成王朝奉庙以薄恙不获预谢刘宰并诸乡丈五首·其四
作者：陈傅良
朝代：宋
体裁：七言绝句

却向平时念后艰，榱题百尺忽如山。谁将西上逢人问，令尹何如此一班。
蒋处州仲可惠酒
作者：陈傅良
朝代：宋
体裁：七言律诗

括州太守□亭侯，及与前时一辈游。剩欲池塘看芳草，谩随烟雨上危楼。无钱可解催科拙，有酒能宽放逐愁。可笑杜陵严武客，时时傍舍过墙头。
行湘喜雨简刘公度周明叔
作者：陈傅良
朝代：宋

将行客有戒，正热人不禁。
出门一昔雨，解缆十日阴。
湘山益以碧，湘水益以深。
天光接云梦，野暝蒙衡郴。
蝇无盘中蹟，蝉有木末音。
顾乃废枕簟，爰方索衣衾。
我起问夹岸，往岁孰与今。
衡茅或数间，丛竹皆十寻。
蒲莲间华实，鸥鹭时浮沉。
老穉各有得，渔樵不相侵。
早插禾欲孕，新炊粟如金。
为之失倦游，于以成孤斟。
永怀泛湘人，屈贾多愁吟。
往者亦此境，今者亦此心。
空名但千载，佳思谁一襟。
时哉不可失，浯溪更骎骎。
行湘喜雨简刘公度周明叔
作者：陈傅良
朝代：宋

将行客有戒，正热人不禁。出门一昔雨，解缆十日阴。湘山益以碧，湘水益以深。天光接云梦，野暝蒙衡郴。蝇无盘中迹，蝉有木末音。顾乃废枕簟，爰方索衣衾。我起问夹岸，往岁孰与今。衡茅或数间，丛竹皆十寻。蒲莲间华实，鸥鹭时浮沉。老稚各有得，渔樵不相侵。早插禾欲孕，新炊粟如金。为之失倦游，于以成孤斟。永怀泛湘人，屈贾多愁吟。往者亦此境，今者亦此心。空名但千载，佳思谁一襟。时哉不可失，浯溪更骎骎。
衡守刘子澄以诗来和韵奉酬
作者：陈傅良
朝代：宋

曳裾朝路不同时，谋食衡湘亦把麾。一见相忘光可鉴，十年何在惄如饥。力堪扶世将谁可，语不惊人或自危。夜雪埋山江欲冻，依然春信在南枝。
衡守刘子澄以诗来和韵奉酬
作者：陈傅良
朝代：宋

曳裾朝路不同时，谋食衡湘亦把麾。
一见相忘光可鑑，十年何在惄如饥。
力堪扶世将谁可，语不惊人或自危。
夜雪埋山江欲冻，依然春信在南枝。
袁起岩会饮湖上出示古刻酒罢各携桂花以归因成一绝
作者：陈傅良
朝代：宋
体裁：七言绝句

湖光不动见鱼虾，败纸残编数十家。岩桂丛中三四客，醉归人得一瓶花。
观南塘四首呈沈守
作者：陈傅良
朝代：宋

曾不容舠咫尺间，谁知救溺合缨冠。今从枕席人行过，最好翻盆雨后看。夹道欢呼百里间，不论扶杖与胜冠。公年几许颜何似，迟放牙樯待我看。乐在宜休水竹间，十年黄帕裹朝冠。却乘五个花文马，来与江村妇子看。别乘潘郎伯仲间，朅来公适去弹冠。更将未尽公碑意，收入新诗为并看。
观南塘四首呈沈守·其一
作者：陈傅良
朝代：宋
体裁：七言绝句

曾不容舠咫尺间，谁知救溺合缨冠。今从枕席人行过，最好翻盆雨后看。
观南塘四首呈沈守·其三
作者：陈傅良
朝代：宋

乐在宜休水竹间，十年黄帕裹朝冠。却乘五个花文马，来与江村妇子看。
观南塘四首呈沈守·其三
作者：陈傅良
朝代：宋

乐在宜休水竹间，十年黄帕裹朝冠。
却乘五箇花文马，来与江村妇子看。
观南塘四首呈沈守·其二
作者：陈傅良
朝代：宋
体裁：七言绝句

夹道欢呼百里间，不论扶杖与胜冠。公年几许颜何似，迟放牙樯待我看。
观南塘四首呈沈守·其四
作者：陈傅良
朝代：宋
体裁：七言绝句

别乘潘郎伯仲间，朅来公适去弹冠。更将未尽公碑意，收入新诗为并看。
觅树栽
作者：陈傅良
朝代：宋

觅得循除数亩园，衰迟无力正乾坤。学为老圃徒幽意，富比封君亦浪言。计日若将栽树木，成阴当待长儿孙。出门怅望春连坞，为向云屯斸一根。
觅树栽
作者：陈傅良
朝代：宋

觅得循除数亩园，衰迟无力正干坤。
学为老圃徒幽意，富比封君亦浪言。
计日若将栽树木，成阴当待长儿孙。
出门怅望春连坞，为向云屯斸一根。
觅花
作者：陈傅良
朝代：宋

背山面水竹周遭，虽乏楼台气已豪。更得好花千百本，中间容我诵庄骚。
觅花
作者：陈傅良
朝代：宋

背山面水竹週遭，虽乏楼台气已豪。
更得好花千百本，中间容我诵庄骚。
记梦
作者：陈傅良
朝代：宋

洼然石壁罅，涓涓如丝绳。其人指此泉，下去为沧溟。旁有玉蟾蜍，空中底方平。视之鼻通尻，彻窍刻画精。泉从鼻聪入，可止不可盈。欲问已无人，我亦悟我生。惜哉烟火食，滓我朝清明。
记梦
作者：陈傅良
朝代：宋

漥然石壁罅，涓涓如丝绳。
其人指此泉，下去为沧溟。
旁有玉蟾蜍，空中底方平。
视之鼻通尻，彻窍刻画精。
泉从鼻聪入，可止不可盈。
欲问已无人，我亦悟我生。
惜哉烟火食，滓我朝清明。
读范文正公神道碑有感佚事
作者：陈傅良
朝代：宋

武侯不可致，玄德造其庐。
公在衰绖中，乃上时政书。
维时君臣定，事与草昧殊。
出处千载同，岂必名迹如。
行伍拔大将，寒饥得名儒。
推毂天下士，百年用其余。
生平慕河汾，未许王魏俱。
慇懃八司马，意独何区区。
自古朋党论，消復莽无期。
谁令羣疑亡，韩富及有为。
惜哉公不见，功名止西陲。
读范文正公神道碑有感佚事
作者：陈傅良
朝代：宋

武侯不可致，玄德造其庐。公在衰绖中，乃上时政书。维时君臣定，事与草昧殊。出处千载同，岂必名迹如。行伍拔大将，寒饥得名儒。推毂天下士，百年用其馀。生平慕河汾，未许王魏俱。慇勤八司马，意独何区区。自古朋党论，消复莽无期。谁令群疑亡，韩富及有为。惜哉公不见，功名止西陲。
谢倅生日
作者：陈傅良
朝代：宋
体裁：七言律诗

此夕其如好客何，秋风袅袅水微波。渡江公子今无恙，上蔡家声世不多。未放清朝空老去，欲谈前事竟谁过。阻陪觞豆彷徨久，坐想风流为一歌。
谢倅监试未毕事而出以诗三章来用韵奉酬
作者：陈傅良
朝代：宋

殷勤送客蹇谁留，久待江城未解舟。我醉欲眠君且去，不妨懒瓒继前猷。归舟莫讶太匆忙，会面何曾累十觞。孰与持螯霜月下，拍浮酒浪旧陂塘。极欲从君十日欢，倦飞终羡鸟知还。棘围观战缘何事，亦纵骅骝自出关。
谢倅监试未毕事而出以诗三章来用韵奉酬·其一
作者：陈傅良
朝代：宋
体裁：七言绝句

殷勤送客蹇谁留，久待江城未解舟。我醉欲眠君且去，不妨懒瓒继前猷。
谢倅监试未毕事而出以诗三章来用韵奉酬·其三
作者：陈傅良
朝代：宋
体裁：七言绝句

极欲从君十日欢，倦飞终羡鸟知还。棘围观战缘何事，亦纵骅骝自出关。
谢倅监试未毕事而出以诗三章来用韵奉酬·其二
作者：陈傅良
朝代：宋
体裁：七言绝句

归舟莫讶太匆忙，会面何曾累十觞。孰与持螯霜月下，拍浮酒浪旧陂塘。
谢司马倅惠东坡竹石
作者：陈傅良
朝代：宋

出自坡翁余百年，传之温国子孙孙。
两家文物来归我，便盍投簪去杜门。
谢司马倅惠东坡竹石
作者：陈傅良
朝代：宋

出自坡翁馀百年，传之温国子孙孙。两家文物来归我，便盍投簪去杜门。
谢林默之居士惠酒居士山居方与世绝尚欲友此废人耶小诗举发一笑
作者：陈傅良
朝代：宋

不将鹅鸭恼比邻，林下萧然老幅巾。乞与青州十从事，添成明月两閒人。
谢林默之居士惠酒居士山居方与世绝尚欲友此废人耶小诗举发一笑
作者：陈傅良
朝代：宋

不将鹅鸭恼比隣，林下萧然老幅巾。
乞与青州十从事，添成明月两閒人。
赋芙蕖简诸友
作者：陈傅良
朝代：宋

我欲待明月，相从弄芙蕖。
月郭一再满，我行竟徐徐。
诛茅困黄埃，开卷疲蠹鱼。
缠缚二事间，红披绿萧疎。
秋风白髮生，抚事增欷歔。
美人隔云山，芙蓉并吾庐。
近者不得见，逾远还何如。
花无三月长，人寿千岁余。
相期不朽事，勿与草木俱。
君上钟鼎铭，我作山泽癯。
赋芙蕖简诸友
作者：陈傅良
朝代：宋

我欲待明月，相从弄芙蕖。月郭一再满，我行竟徐徐。诛茅困黄埃，开卷疲蠹鱼。缠缚二事间，红披绿萧疏。秋风白发生，抚事增欷歔。美人隔云山，芙蓉并吾庐。近者不得见，逾远还何如。花无三月长，人寿千岁馀。相期不朽事，勿与草木俱。君上钟鼎铭，我作山泽癯。
赠东阳吕望孙周登二武士
作者：陈傅良
朝代：宋

鸿门无人易水寒，安得壮士久所患。求之市隐戎行间，纷不当意鬓已班。逆胡未讨忧万端，此得两君聊自宽。有石堂坳立礤■，百夫睨之欲举难。两君挟起如弄丸，舞空一叶风团团。吕君忽作胡衣冠，沥酒于地盟血殷。长剑久倚燕然山，义欲为汉诛楼兰。九重深窈虎守关，竟以剑器博一餐。语未良已声珊珊，两蛟出没万马攒。夜阑月暗天汗漫，满堂悲愤泪欲潸。嗟尔两君诚义肝，我方乘障荆之蛮。五营诸将皆豢安，髀肉久不堪征鞍。谁能唤与百辟看，但得汝等一解吾君颜，书生老死不足叹。
赠东阳吕望孙周登二武士
作者：陈傅良
朝代：宋

鸿门无人易水寒，安得壮士久所患。
求之市隠戎行间，纷不当意鬓已班。
逆胡未讨忧万端，此得两君聊自宽。
有石堂坳立礸𪿑，百夫睨之欲举难。
两君挟起如弄丸，舞空一叶风团团。
吕君忽作胡衣冠，沥酒于地盟血殷。
长剑久倚燕然山，义欲为汉诛楼兰。
九重深窈虎守关，竟以剑器博一餐。
语未良已声珊珊，两蛟出没万马攒。
夜阑月暗天汗漫，满堂悲愤泪欲潸。
嗟尔两君诚义肝，我方乘障荆之蛮。
五营诸将皆豢安，髀肉久不堪征鞍。
谁能唤与百辟看，但得汝等一解吾君颜，书生老死不足叹。
赠尹绍伊
作者：陈傅良
朝代：宋

吾友尹绍伊，十年抱心疾。休然万事废，豆子黑如漆。从之问旧学，历历不遗一。佳篇间哇郑，法语杂方术。岂其遇人耶，托此访遗逸。张皇鬼物怪，漏泄宫禁密。君看服乌喙，孰与近参朮。
赠尹绍伊
作者：陈傅良
朝代：宋

吾友尹绍伊，十年抱心疾。
休然万事废，豆子黑如漆。
从之问旧学，历历不遗一。
佳篇间哇郑，法语杂方术。
岂其遇人耶，託此访遗逸。
张皇鬼物怪，漏泄宫禁密。
君看服乌喙，孰与近参朮。
赠张孟阜绝句
作者：陈傅良
朝代：宋
体裁：七言绝句

燕坐何曾论古今，束书高阁反求心。若能领会无多子，绝胜相从岁月深。
赠杜伯高
作者：陈傅良
朝代：宋

腊后玄冥意气骄，余寒造物亦亡聊。
风收夜雨春何浅，云障朝暾雪不消。
真悟此生纔半岁，恣听何处是三朝。
粲然一笑将迎我，頼有江梅慰寂寥。
赠杜伯高
作者：陈傅良
朝代：宋

腊后玄冥意气骄，馀寒造物亦亡聊。风收夜雨春何浅，云障朝暾雪不消。真悟此生才半岁，恣听何处是三朝。粲然一笑将迎我，赖有江梅慰寂寥。
赠石时亨
作者：陈傅良
朝代：宋
体裁：五言律诗

要是同根本，应须识等差。六经无剩语，百氏自名家。日落山含斗，潮回浦见沙。了知来往意，万古一生涯。
赠章虞卿
作者：陈傅良
朝代：宋

章子一别二十年，此来衔袖书一编。
自出己意说百篇，至说五诰尤愕然。
我今万事付幽屏，是书插架漫不省。
子之书意吾已领，且探梅花试汤餠。
赠章虞卿
作者：陈傅良
朝代：宋

章子一别二十年，此来衔袖书一编。自出己意说百篇，至说五诰尤愕然。我今万事付幽屏，是书插架漫不省。子之书意吾已领，且探梅花试汤饼。
赴林宗大招赏牡丹之集
作者：陈傅良
朝代：宋
体裁：五言律诗

剥啄要春酌，团栾得晚晴。千花名品下，一苇病身轻。文会非投辖，清欢胜绝缨。倦游吾独愧，归趁两山明。
赴桂阳道中喜晴书事
作者：陈傅良
朝代：宋

十日九雨垂垂雪，马僵仆病泥乘橇。
披衣闯户得星月，喜有耻向妻儿说。
耳根久与朝鷄别，熟睡八年谋未拙。
乞米作糜蒙被啜，客来午漏家僮出。
如今儿噭妻愁绝，我纵喜晴心已折。
可以艺麻多笋蕨，苟有一丘吾计决。
奈何诸公厮役皆豪杰，尚爱舂陵老元结。
赴桂阳道中喜晴书事
作者：陈傅良
朝代：宋

十日九雨垂垂雪，马僵仆病泥乘橇。披衣闯户得星月，喜有耻向妻儿说。耳根久与朝鸡别，熟睡八年谋未拙。乞米作糜蒙被啜，客来午漏家僮出。如今儿噭妻愁绝，我纵喜晴心已折。可以艺麻多笋蕨，苟有一丘吾计决。奈何诸公厮役皆豪杰，尚爱舂陵老元结。
赴留宰宝坛之集因和蕃叟弟赵园韵
作者：陈傅良
朝代：宋

一枝才放前村雪，一线初开爱日天。潘县风流凡五客，赵园名字亦千年。可无能赋如难弟，恨不曾来有尉仙。待得中兴用循吏，更于此地设离筵。
赴留宰宝坛之集因和蕃叟弟赵园韵
作者：陈傅良
朝代：宋

一枝纔放前村雪，一线初开爱日天。
潘县风流凡五客，赵园名字亦千年。
可无能赋如难弟，恨不曾来有尉仙。
待得中兴用循吏，更于此地设离筵。
赵帅复赋诗来用韵酬之
作者：陈傅良
朝代：宋

天水交光地欲无，中间老子独轩渠。一蓑渔隐真堪画，万玉龙骧不可屠。已卜菑畬何幸甚，却怜蓝缕更愁如。莫将此惠长私楚，好上甘泉扈属车。
赵帅復赋诗来用韵酬之
作者：陈傅良
朝代：宋

天水交光地欲无，中间老子独轩渠。
一蓑渔隠真堪画，万玉龙骧不可屠。
已卜菑畬何幸甚，却怜蓝缕更愁如。
莫将此惠长私楚，好上甘泉扈属车。
还徐叔子犀带
作者：陈傅良
朝代：宋

徐子赠我旧宝犀，宣和国工所事治。
玄玉十截黄四垂，厚且半寸径尺围。
方廉整不刻毫釐，金饰诸末柔丹韦。
寘之止斋光陆离，天吴海若不敢窥。
奈何骨相堪蓑衣，自得此带逢百罹。
我服黑角二纪余，岁月几半蒙蛛丝。
识与不识皆歔欷，恨不披拂来隆墀。
湖湘老把乘边麾，次第三节登王畿。
修门再入留郎闱，上皇一见玉色怡。
阔步蓬山上坳螭，向者所恨今交讥。
惧沥肝胆得请归，自意永与渔樵嬉。
急诏适际潜龙飞，误恩狎至湛露斯。
古来逾分天不宜，百炊未满万事非。
还观椟中一解颐，吾腰安用尔带为。
徐子盛年修干支，才华不数纷纷儿。
请以带去藏待时，拖金县玉未可知。
招招车骑来何迟，苦勿留此令我悲。
君不见在昔十围终失之，终朝三褫事尤危。
况我昏睡谁护持，亦恐夜半神运蛟龙移。
还徐叔子犀带
作者：陈傅良
朝代：宋

徐子赠我旧宝犀，宣和国工所事治。玄玉十截黄四垂，厚且半寸径尺围。方廉整不刻毫釐，金饰诸末柔丹韦。寘之止斋光陆离，天吴海若不敢窥。奈何骨相堪蓑衣，自得此带逢百罹。我服黑角二纪馀，岁月几半蒙蛛丝。识与不识皆歔欷，恨不披拂来隆墀。湖湘老把乘边麾，次第三节登王畿。脩门再入留郎闱，上皇一见玉色怡。阔步蓬山上坳螭，向者所恨今交讥。惧沥肝胆得请归，自意永与渔樵嬉。急诏适际潜龙飞，误恩狎至湛露斯。古来逾分天不宜，百炊未满万事非。还观椟中一解颐，吾腰安用尔带为。徐子盛年脩干支，才华不数纷纷儿。请以带去藏待时，拖金县玉未可知。招招车骑来何迟，苦勿留此令我悲。君不见在昔十围终失之，终朝三褫事尤危。况我昏睡谁护持，亦恐夜半神运蛟龙移。
述怀
作者：陈傅良
朝代：宋

有客盈门饭不足，有书千卷儿懒读。王公劳问炀争灶，樵牧相忘盗骑屋。古来堪笑如我少，生无一事能恰好。独有居闲可引年，我又不然华发蚤。
述怀
作者：陈傅良
朝代：宋

有客盈门饭不足，有书千卷儿懒读。
王公劳问炀争竈，樵牧相忘盗骑屋。
古来堪笑如我少，生无一事能恰好。
独有居闲可引年，我又不然华髮蚤。
送丁怀忠教授象州
作者：陈傅良
朝代：宋

二毛羁旅久，一饭瘴乡轻。把酒时相属，令人意自平。校官无簿领，帅阃甚声名。所恨冥冥雨，梅天不肯明。
送丁怀忠教授象州
作者：陈傅良
朝代：宋

二毛覊旅久，一饭瘴乡轻。
把酒时相属，令人意自平。
校官无簿领，帅阃甚声名。
所恨冥冥雨，梅天不肯明。
送丘宗卿帅蜀
作者：陈傅良
朝代：宋

尝陪诸老后，亦与晚进游。有能一夕话，可洗万古愁。昔君尚青衫，今我已白头。阙下何匆匆，蜀江正悠悠。一请工治庖，再请拙操舟。好静从古始，尚恩极今时。宁使举国贫，勿与一士遗。熙宁固前辙，元祐诚良医。我亦欲宴兴，人方乏朝炊。持之讯人杰，人杰良自疑。前瞻及河陇，内顾连江沱。边筹尚弹压，民瘴须挼挲。方当上怀远，况复岁荐瘥。宜公去帆轻，岁月亦易多。西人岂不好，奈此东人何。
送丘宗卿帅蜀·其一
作者：陈傅良
朝代：宋
体裁：古风

尝陪诸老后，亦与晚进游。有能一夕话，可洗万古愁。昔君尚青衫，今我已白头。阙下何匆匆，蜀江正悠悠。一请工治庖，再请拙操舟。
送丘宗卿帅蜀·其三
作者：陈傅良
朝代：宋

前瞻及河陇，内顾连江沱。
边筹尚弹压，民瘴须挼挱。
方当上怀远，况復岁荐瘥。
宜公去帆轻，岁月亦易多。
西人岂不好，奈此东人何。
送丘宗卿帅蜀·其三
作者：陈傅良
朝代：宋

前瞻及河陇，内顾连江沱。边筹尚弹压，民瘴须挼挲。方当上怀远，况复岁荐瘥。宜公去帆轻，岁月亦易多。西人岂不好，奈此东人何。
送丘宗卿帅蜀·其二
作者：陈傅良
朝代：宋

好静从古始，尚恩极今时。
宁使举国贫，勿与一士遗。
熙宁固前辙，元佑诚良医。
我亦欲宴兴，人方乏朝炊。
持之讯人杰，人杰良自疑。
送丘宗卿帅蜀·其二
作者：陈傅良
朝代：宋

好静从古始，尚恩极今时。宁使举国贫，勿与一士遗。熙宁固前辙，元祐诚良医。我亦欲宴兴，人方乏朝炊。持之讯人杰，人杰良自疑。
送任虞卿教授江阴
作者：陈傅良
朝代：宋
体裁：五言律诗

学省穿杨末，江城振羽端。声名人不忌，仕宦意常宽。缺月天将曙，孤村岁已寒。小舟来话别，此道少人敦。
送何起岩之江东
作者：陈傅良
朝代：宋
体裁：七言律诗

苦吟海内知音少，独往江东问政频。我亦他山于此别，世无吾党更谁亲。六朝故实皆新句，一代风流尚几人。话次傥怀无恙否，为将衰惰再三陈。
送倪正甫侍郎贺正
作者：陈傅良
朝代：宋

雪枿冰芽又復春，中原□覩属车尘。
懽呼汉节从天下，愕立胡儿夹道陈。
老去独惭□偃蹇，君行决意问经纶。
顾瞻河洛关心处，应记幽燕用事人。
送倪正甫侍郎贺正
作者：陈傅良
朝代：宋

雪蘖冰芽又复春，中原□睹属车尘。欢呼汉节从天下，愕立胡儿夹道陈。老去独惭□偃蹇，君行决意问经纶。顾瞻河洛关心处，应记幽燕用事人。
送刘茂实宰奉新
作者：陈傅良
朝代：宋

远别欲无寐，细论谁有酒。
今当作剧县，君意亦乐不。
江湖吏道僻，岁月民劳久。
救之敝精神，自爱终袖手。
要中名甚美，用意物所咎。
君观兰桂林，余茂及樵槱。
移根託客土，颜色非故有。
赠言几满车，一字堪皓首。
于焉但裁择，对越二三友。
诸贤在当路，公论在众口。
送刘茂实宰奉新
作者：陈傅良
朝代：宋

远别欲无寐，细论谁有酒。今当作剧县，君意亦乐不。江湖吏道僻，岁月民劳久。救之敝精神，自爱终袖手。要中名甚美，用意物所咎。君观兰桂林，馀茂及樵槱。移根托客土，颜色非故有。赠言几满车，一字堪皓首。于焉但裁择，对越二三友。诸贤在当路，公论在众口。
送卢郎中国华赴闽宪
作者：陈傅良
朝代：宋
体裁：七言律诗

相望千里马牛风，联事湖湘各已翁。造次便呼儿女见，绸缪略与弟兄同。百年又是梅花发，万事何如荔子红。欲附使轺嗟不及，却怜身在俊躔中。
送叶正则赴浙西宪幕
作者：陈傅良
朝代：宋

频年送行客，酒罄诗不工。
最晚与君别，柰此百感丛。
岐山有鸣凤，雅颂移豳风。
于时二老生，出处海上同。
曹刘对匕箸，失色一语中。
明朝蜀江水，不与灞浐通。
人心起毫末，世故关鸿蒙。
乃知贫贱交，不下王覇功。
霜根宿病骥，云帆背蜚鸿。
秋水能隔人，白苹况连空。
相从自束髮，各去随转蓬。
今怀欣有合，后会苦未重。
鲈鱼直万钱，羊酪醅一钟。
愿君养盛年，我友半已翁。
送叶正则赴浙西宪幕
作者：陈傅良
朝代：宋

频年送行客，酒罄诗不工。最晚与君别，柰此百感丛。岐山有鸣凤，雅颂移豳风。于时二老生，出处海上同。曹刘对匕箸，失色一语中。明朝蜀江水，不与灞浐通。人心起毫末，世故关鸿蒙。乃知贫贱交，不下王霸功。霜根宿病骥，云帆背蜚鸿。秋水能隔人，白蘋况连空。相从自束发，各去随转蓬。今怀欣有合，后会苦未重。鲈鱼直万钱，羊酪醅一钟。愿君养盛年，我友半已翁。
送同年林多益丞宁海
作者：陈傅良
朝代：宋

同里衣冠近阔疎，同年齿髮多衰变。
美人宜在玉笋班，隠吏亦随花雨县。
有杭一苇逢迎可，每食双鱼甘旨便。
顾瞻周道竟何如，善为身谋吾岂愿。
清庙笙镛济济陈，碧梧鸾鹄深深见。
由来盛事岁月晚，谁到修途肝胆健。
杨花吹水酒摇波，一请加餐再无倦。
送同年林多益丞宁海
作者：陈傅良
朝代：宋

同里衣冠近阔疏，同年齿发多衰变。美人宜在玉笋班，隐吏亦随花雨县。有杭一苇逢迎可，每食双鱼甘旨便。顾瞻周道竟何如，善为身谋吾岂愿。清庙笙镛济济陈，碧梧鸾鹄深深见。由来盛事岁月晚，谁到脩途肝胆健。杨花吹水酒摇波，一请加餐再无倦。
送吴德夫
作者：陈傅良
朝代：宋

岳麓楼头卧，湖湘眼底空。
声名无处着，容止与人同。
白髮何多日，轻帆不待风。
修门春漏浅，封事倩谁通。
送吴德夫
作者：陈傅良
朝代：宋

岳麓楼头卧，湖湘眼底空。声名无处著，容止与人同。白发何多日，轻帆不待风。修门春漏浅，封事倩谁通。
送周介之同年赴德化宰
作者：陈傅良
朝代：宋

民社须吾党，江湖足此情。不堪秋暑近，欲趁莫潮平。拙宦成华发，忧时自短檠。君看庐阜石，千载尚垂名。
送周介之同年赴德化宰
作者：陈傅良
朝代：宋

民社须吾党，江湖足此情。
不堪秋暑近，欲趁莫潮平。
拙宦成华髮，忧时自短檠。
君看庐阜石，千载尚垂名。
送周鲁山辰州法曹
作者：陈傅良
朝代：宋
体裁：七言律诗

团栾妻子是谁家，独被饥驱天一涯。远地岂无人晤语，长才能免世惊嗟。好于书作千年计，勿为官驱两鬓华。为问湖南似湖北，逾年吾亦访丹砂。
送四明方伯起
作者：陈傅良
朝代：宋

世事关分合，人情看短长。君应愁富贵，人已畏文章。伫立亲双鬓，追随客累觞。未知归定否，吾亦爱吾乡。
送四明方伯起
作者：陈傅良
朝代：宋

世事关分合，人情看短长。
君应愁富贵，人已畏文章。
竚立亲双鬓，追随客累觞。
未知归定否，吾亦爱吾乡。
送四明汪文子
作者：陈傅良
朝代：宋
体裁：五言律诗

文盛经生少，官轻举子繁。谁能堪远役，相与及微言。残冻留春雨，新愁起夜樽。斯文吾不敢，短句送归辕。
送国子监丞颜几圣提举江东分韵得动字
作者：陈傅良
朝代：宋

长安夜未艾，客枕厌羣动。
平明视天阙，剑佩鸣珌琫。
学省虽冷官，上意嚮周孔。
六飞自天下，多士溘云滃。
饔餐燕苹鹿，道义发酰蠓。
方将属耆英，高举出埃塕。
离觞春骀荡，归路月朣胧。
勋业当及时，千年付南董。
送国子监丞颜几圣提举江东分韵得动字
作者：陈傅良
朝代：宋

长安夜未艾，客枕厌群动。平明视天阙，剑佩鸣珌琫。学省虽冷官，上意向周孔。六飞自天下，多士溘云滃。饔餐燕苹鹿，道义发醯蠓。方将属耆英，高举出埃塕。离觞春骀荡，归路月朣胧。勋业当及时，千年付南董。
送子婿林申甫还侍
作者：陈傅良
朝代：宋
体裁：七言律诗

锵锵笙磬阼阶东，穆穆黄流玉瓒中。近在门阑无此称，老来襟抱更谁同。幽燕遗恨须收第，孔孟微言要忍穷。精舍一区泉石好，何时相就看冥鸿。
送孙謇卿赴寿昌主簿
作者：陈傅良
朝代：宋

乌鹊填门雪满除，倩谁骑马谢双鱼。
苦吟孙楚三年别，饥卧袁安一病余。
仕宦吾人聊復尔，梦魂今夜定何如。
钓台多是西征客，莫道渠能赋子虚。
送孙謇卿赴寿昌主簿
作者：陈傅良
朝代：宋

乌鹊填门雪满除，倩谁骑马谢双鱼。苦吟孙楚三年别，饥卧袁安一病馀。仕宦吾人聊复尔，梦魂今夜定何如。钓台多是西征客，莫道渠能赋子虚。
送孟延昌归兰溪
作者：陈傅良
朝代：宋

典同周命士，律协汉诸郎。师友今千载，妻孥各一方。发从何处白，菊有去年黄。惜别无多语，关雎三断章。
送孟延昌归兰溪
作者：陈傅良
朝代：宋

典同周命士，律协汉诸郎。
师友今千载，妻孥各一方。
髮从何处白，菊有去年黄。
惜别无多语，关雎三断章。
送宋伯潜宰高安
作者：陈傅良
朝代：宋

秋风日来谂，役车何时休。有鸣丘中琴，玉瓒怀黄流。此腰不可折，此笏未忍抽。亦入雁鹜行，而为稻粱谋。四海杨诚斋，吾道得自由。悠哉思万端，哿矣试一筹。风诗讫于豳，易象重以周。当知横空翮，不若逆水舟。
送宋伯潜宰高安
作者：陈傅良
朝代：宋

秋风日来谂，役车何时休。
有鸣丘中琴，玉瓒怀黄流。
此腰不可折，此笏未忍抽。
亦入鴈鹜行，而为稻粱谋。
四海杨诚斋，吾道得自由。
悠哉思万端，哿矣试一筹。
风诗讫于豳，易象重以周。
当知横空翮，不若逆水舟。
送宋国博参议江东分韵得夜字前年上幸学一时同舍今去略尽为之怅然
作者：陈傅良
朝代：宋

南门供帐江上亭，北门觞酒湖边榭。
两年出饯略可数，往往行人半同舍。
忆昔翠华临璧海，儒先一日争声价。
苏君舌掉巫峡水，杨君气夺幽并夜。
黄君石矻不可转，夫子居然古彜斚。
艾轩风流天下少，独奏咸韶无濩夏。
黄粱未熟事如许，白髮不生心亦怕。
古来贤俊多坎轲，道与世违胡足诧。
武皇好少臣已老，孟子尊王君尚霸。
嗟乎夫子幸遭时，诸公衮衮皆流亚。
德尊不过五品薄，岁晚曾无一饭暇。
君恩岂必间湖海，家事姑惟问桑稼。
此行端可振颓俗，令我短辕今欲驾。
送宋国博参议江东分韵得夜字前年上幸学一时同舍今去略尽为之怅然
作者：陈傅良
朝代：宋

南门供帐江上亭，北门觞酒湖边榭。两年出饯略可数，往往行人半同舍。忆昔翠华临璧海，儒先一日争声价。苏君舌掉巫峡水，杨君气夺幽并夜。黄君石矻不可转，夫子居然古彝斝。艾轩风流天下少，独奏咸韶无濩夏。黄粱未熟事如许，白发不生心亦怕。古来贤俊多坎轲，道与世违胡足诧。武皇好少臣已老，孟子尊王君尚霸。嗟乎夫子幸遭时，诸公衮衮皆流亚。德尊不过五品薄，岁晚曾无一饭暇。君恩岂必间湖海，家事姑惟问桑稼。此行端可振颓俗，令我短辕今欲驾。
送徐一之客赣上兼简赣守薛象先
作者：陈傅良
朝代：宋

清水一段出万壑，越玉五重陈两厢。美人去作诸侯客，几年薖涧筹行藏。系舟夷犹暮春堂，细雨冥冥烟树苍。竹萌梅实尽此觞，别恨岂但山川长。章贡分流合江水，西风为我送双鲤。休言相忆强加餐，报道吴帆何日起。
送徐一之客赣上兼简赣守薛象先
作者：陈傅良
朝代：宋

清水一段出万壑，越玉五重陈两厢。
美人去作诸侯客，几年薖涧筹行藏。
繫舟夷犹暮春堂，细雨冥冥烟树苍。
竹萌梅实尽此觞，别恨岂但山川长。
章贡分流合江水，西风为我送双鲤。
休言相忆强加餐，报道吴帆何日起。
送德远弟赴省
作者：陈傅良
朝代：宋
体裁：五言律诗

科名虽细事，文字要新功。方拙存家学，丰腴与众同。江湖多我友，台省半诸公。为道贫非病，连檐有芥菘。
送曹器远试临安二首
作者：陈傅良
朝代：宋

青衫岂必贵，未得不可已。皇皇海内人，趋走共一轨。生前极浮荣，没后抱深耻。他山有隐沦，一笑粲冰齿。岂知天地间，树立在人纪。大有扛鼎力，小有挈瓶智。谁当顿八纮，举以掩众器。煌煌一百年，此道最宏被。虽跻三事尊，亦起一艺试。或云科目弊，此语复有味。
送曹器远试临安二首·其一
作者：陈傅良
朝代：宋

青衫岂必贵，未得不可已。皇皇海内人，趋走共一轨。生前极浮荣，没后抱深耻。他山有隐沦，一笑粲冰齿。岂知天地间，树立在人纪。
送曹器远试临安二首·其一
作者：陈傅良
朝代：宋

青衫岂必贵，未得不可已。
皇皇海内人，趋走共一轨。
生前极浮荣，没后抱深耻。
他山有隠沦，一笑粲冰齿。
岂知天地间，树立在人纪。
送曹器远试临安二首·其二
作者：陈傅良
朝代：宋

大有扛鼎力，小有挈瓶智。谁当顿八纮，举以掩众器。煌煌一百年，此道最宏被。虽跻三事尊，亦起一艺试。或云科目弊，此语复有味。
送曹器远试临安二首·其二
作者：陈傅良
朝代：宋

大有扛鼎力，小有挈瓶智。
谁当顿八纮，举以掩众器。
煌煌一百年，此道最宏被。
虽跻三事尊，亦起一艺试。
或云科目弊，此语復有味。
送曾继先赴山阴路钤
作者：陈傅良
朝代：宋

胡髯白尽犹强饭，髀肉添多未跨鞍。不向胡沙亲矢石，却来桥冢护衣冠。归舟自此长相背，荐墨于今尚未乾。只恐燕然他日事，独无名字可同刊。
送曾继先赴山阴路钤
作者：陈傅良
朝代：宋

鬍髯白尽犹强饭，髀肉添多未跨鞍。
不向胡沙亲矢石，却来桥冢护衣冠。
归舟自此长相背，荐墨于今尚未干。
只恐燕然他日事，独无名字可同刊。
送朱同之福州户掾
作者：陈傅良
朝代：宋

我自三山失马余，君方千里问津初。
衣冠万室催科易，礼乐元戎节目疎。
谨勿向人征外事，只须着意访奇书。
一年正好榕阴密，丹荔黄蕉奉版舆。
送朱同之福州户掾
作者：陈傅良
朝代：宋

我自三山失马馀，君方千里问津初。衣冠万室催科易，礼乐元戎节目疏。谨勿向人徵外事，只须著意访奇书。一年正好榕阴密，丹荔黄蕉奉版舆。
送杨似之提举湖南
作者：陈傅良
朝代：宋

昨日有客去分符，今朝有客来揽辔。蕨芽掇尽笋可？，送客焉知老将至。儒雅风流能有几，南宫先生无乃是。十年不复梦蓬山，万里何为隔湘水。叶公岿然地官贰，颜公领袖天下士。星联郎署尤与何，次第诸公亦连茹。一时台省旧名德，十见班行已三四。可令仆马病崔嵬，独抱兰荪吊憔悴。渔樵混迹山穷处，故故肯临人不记。酒半停杯问须发，夜阑秉烛徵文字。多时渴见痛折节，万事要看方得意。先生行矣扈甘泉，请自此心扶大议。
送杨似之提举湖南
作者：陈傅良
朝代：宋
体裁：古风

昨日有客去分符，今朝有客来揽辔。蕨芽掇尽笋可�，送客焉知老将至。儒雅风流能有几，南宫先生无乃是。十年不复梦蓬山，万里何为隔湘水。叶公岿然地官贰，颜公领袖天下士。星联郎署尤与何，次第诸公亦连茹。一时台省旧名德，十见班行已三四。可令仆马病崔嵬，独抱兰荪吊憔悴。渔樵混迹山穷处，故故肯临人不记。酒半停杯问须发，夜阑秉烛徵文字。多时渴见痛折节，万事要看方得意。先生行矣扈甘泉，请自此心扶大议。
送杨似之提举湖南
作者：陈傅良
朝代：宋

昨日有客去分符，今朝有客来揽辔。
蕨芽掇尽笋可𠜾，送客焉知老将至。
儒雅风流能有几，南宫先生无乃是。
十年不復梦蓬山，万里何为隔湘水。
叶公岿然地官贰，颜公领袖天下士。
星联郎署尤与何，次第诸公亦连茹。
一时台省旧名德，十见班行已三四。
可令仆马病崔嵬，独抱兰荪吊憔悴。
渔樵混迹山穷处，故故肯临人不记。
酒半停杯问鬚髮，夜阑秉烛征文字。
多时渴见痛折节，万事要看方得意。
先生行矣扈甘泉，请自此心扶大议。
送杨渭夫入淮
作者：陈傅良
朝代：宋

老去关心最语离，不堪离久会还希。君方慷慨思矜振，我已婆娑喜惰归。万事莫如身自爱，十诗亦与世多违。倘将书寄南来雁，且问琼花果是非。
送杨渭夫入淮
作者：陈傅良
朝代：宋

老去关心最语离，不堪离久会还希。
君方慷慨思矜振，我已婆娑喜惰归。
万事莫如身自爱，十诗亦与世多违。
倘将书寄南来鴈，且问琼花果是非。
送杨渭夫归省
作者：陈傅良
朝代：宋

应侯气盖百粤小，朱侯谊与漓江长。两侯爱士早成癖，怪甚渭夫怀故乡。士穷万事一不就，就得一事穷何伤。渭夫壮者忍穷久，老骥欲秣胡沙霜。吾家何在云横岭，赵媪不冤刘儿瞑，孰与亲旁煮汤饼。
送杨渭夫归省
作者：陈傅良
朝代：宋

应侯气盖百粤小，朱侯谊与灕江长。
两侯爱士早成癖，怪甚渭夫怀故乡。
士穷万事一不就，就得一事穷何伤。
渭夫壮者忍穷久，老骥欲秣胡沙霜。
吾家何在云横岭，赵媪不冤刘儿瞑，孰与亲旁煮汤餠。
送林叔全秩满归四明
作者：陈傅良
朝代：宋
体裁：七言律诗

三年绝境兴谁同，鸡叫桑巅犬巷中。但欲户庭多暇日，不将鞭朴奏肤公。相期霄汉抟风翮，每见灯花缀玉虫。此去逢人台阁上，丁宁莫道止斋翁。
送林正仲丞王山
作者：陈傅良
朝代：宋

去年我为客，持酒送君归。
君今理征骖，我适卧旧庐。
人生足离合，仕宦相乘除。
科名余十年，丞县亦既迟。
颜色日愈好，绝口无歔欷。
自言有时命，岁宴知何如。
深藏济人具，不作借势书。
虚名多自误，徐步乃疾驱。
从兹拭老眼，看君上亨衢。
送林正仲丞王山
作者：陈傅良
朝代：宋

去年我为客，持酒送君归。君今理征骖，我适卧旧庐。人生足离合，仕宦相乘除。科名馀十年，丞县亦既迟。颜色日愈好，绝口无歔欷。自言有时命，岁宴知何如。深藏济人具，不作借势书。虚名多自误，徐步乃疾驱。从兹拭老眼，看君上亨衢。
送沈元诚赴临漳主簿
作者：陈傅良
朝代：宋

谁说乡先进，能无沈隐侯。青衫今适越，白发竟依刘。道固为名累，人当与命谋。三台行渐近，且勿问归舟。终藏怀未已，欲去事多违。士友方推毂，乡邻但挽衣。冥鸿寒汲汲，霜菊晚晖晖。何限春蜚动，君看果是非。
送沈元诚赴临漳主簿·其一
作者：陈傅良
朝代：宋

谁说乡先进，能无沈隐侯。青衫今适越，白发竟依刘。道固为名累，人当与命谋。三台行渐近，且勿问归舟。
送沈元诚赴临漳主簿·其一
作者：陈傅良
朝代：宋

谁说乡先进，能无沈隠侯。
青衫今适越，白髮竟依刘。
道固为名累，人当与命谋。
三台行渐近，且勿问归舟。
送沈元诚赴临漳主簿·其二
作者：陈傅良
朝代：宋
体裁：五言律诗

终藏怀未已，欲去事多违。士友方推毂，乡邻但挽衣。冥鸿寒汲汲，霜菊晚晖晖。何限春蜚动，君看果是非。
送沈帅
作者：陈傅良
朝代：宋
体裁：七言律诗

甘盘梦不入高宗，四皓莫知其所终。傅野有人能论学，汉庭无事可言功。行藏于此尝成趣，谈笑从今得退公。分付诸儿理民社，宜休堂上听松风。
送洪子端还乡
作者：陈傅良
朝代：宋

将相三陈后，文章两汉余。
英标还有此，天意定何如。
海内相离合，年来半毁誉。
未知贪尚友，孰与邺侯书。
送洪子端还乡
作者：陈傅良
朝代：宋

将相三陈后，文章两汉馀。英标还有此，天意定何如。海内相离合，年来半毁誉。未知贪尚友，孰与邺侯书。
送潘德久之官建康
作者：陈傅良
朝代：宋

平生不解通毛刺，万事无能改鬓华。岂是襟怀堪逆旅，直须诗句可名家。老为宾客从戎幕，强使妻孥理帽纱。不有将军宽礼数，新愁却恐堕江花。
送潘德久之官建康
作者：陈傅良
朝代：宋

平生不解通毛刺，万事无能改鬓华。
岂是襟怀堪逆旅，直须诗句可名家。
老为宾客从戎幙，强使妻孥理帽纱。
不有将军宽礼数，新愁却恐堕江花。
送王南强赴绍兴签幕四首
作者：陈傅良
朝代：宋

词章行天下，嘉赖二百年。甲科至公卿，谁敢谓不然。有人妄媒孽，一世所弃捐。我亦欲护短，讳不言幽燕。汗简在吾后，覆车在吾前。人人尊孔孟，家家诵诗书。未省有宇宙，孰与今多儒。儒者道如砥，岂其自崎岖。申以黄老废，贾以绛灌疏。汉家尝纷纷，政尔门户殊。历官如历阶，越等多所伤。柰何坳堂水，持绠万丈长。谁无斯世方，乃此抽手旁。永夜泪不禁，仲尼故皇皇。又闻虽小鲁，乘田问牛羊。闻之浙河东，见之湘水南。未归却相送，既喜复不堪。行矣乞自便，帅幕或可参。君方乘日长，勉为停朝骖。我池有螃蟹，我园有黄柑。
送王南强赴绍兴签幕四首·其一
作者：陈傅良
朝代：宋

词章行天下，嘉赖二百年。甲科至公卿，谁敢谓不然。有人妄媒孽，一世所弃捐。我亦欲护短，讳不言幽燕。汗简在吾后，覆车在吾前。
送王南强赴绍兴签幕四首·其一
作者：陈傅良
朝代：宋

词章行天下，嘉頼二百年。
甲科至公卿，谁敢谓不然。
有人妄媒孽，一世所弃捐。
我亦欲护短，讳不言幽燕。
汗简在吾后，覆车在吾前。
送王南强赴绍兴签幕四首·其三
作者：陈傅良
朝代：宋
体裁：古风

历官如历阶，越等多所伤。柰何坳堂水，持绠万丈长。谁无斯世方，乃此抽手旁。永夜泪不禁，仲尼故皇皇。又闻虽小鲁，乘田问牛羊。
送王南强赴绍兴签幕四首·其二
作者：陈傅良
朝代：宋

人人尊孔孟，家家诵诗书。
未省有宇宙，孰与今多儒。
儒者道如砥，岂其自崎岖。
申以黄老废，贾以绛灌疎。
汉家尝纷纷，政尔门户殊。
送王南强赴绍兴签幕四首·其二
作者：陈傅良
朝代：宋

人人尊孔孟，家家诵诗书。未省有宇宙，孰与今多儒。儒者道如砥，岂其自崎岖。申以黄老废，贾以绛灌疏。汉家尝纷纷，政尔门户殊。
送王南强赴绍兴签幕四首·其四
作者：陈傅良
朝代：宋

闻之浙河东，见之湘水南。未归却相送，既喜复不堪。行矣乞自便，帅幕或可参。君方乘日长，勉为停朝骖。我池有螃蟹，我园有黄柑。
送王南强赴绍兴签幕四首·其四
作者：陈傅良
朝代：宋

闻之浙河东，见之湘水南。
未归却相送，既喜復不堪。
行矣乞自便，帅幕或可参。
君方乘日长，勉为停朝骖。
我池有螃蟹，我园有黄柑。
送瑞安尉林叔全尊人还乡
作者：陈傅良
朝代：宋

论交海内略飘零，最晚相看却有情。
不以一经夸鲁谚，自于二子识徐卿。
橘香剩与蜂衙晚，麦信急催鸠唤晴。
天气正佳归恰好，莫将愁思为空名。
送瑞安尉林叔全尊人还乡
作者：陈傅良
朝代：宋

论交海内略飘零，最晚相看却有情。不以一经誇鲁谚，自于二子识徐卿。橘香剩与蜂衙晚，麦信急催鸠唤晴。天气正佳归恰好，莫将愁思为空名。
送画僧法传
作者：陈傅良
朝代：宋

问讯雪庵今何如，子来搔首更踟蹰。
时于戏墨窥禅悦，尚想家传及绪余。
曾点尔各言尔志，陶潜吾亦爱吾庐。
谁人解写二归意，欲放风帆还掺祛。
送画僧法传
作者：陈傅良
朝代：宋

问讯雪庵今何如，子来搔首更踟蹰。时于戏墨窥禅悦，尚想家传及绪馀。曾点尔各言尔志，陶潜吾亦爱吾庐。谁人解写二归意，欲放风帆还掺祛。
送缙云叶正初兼简杜伯高
作者：陈傅良
朝代：宋
体裁：七言律诗

我固阅人非草草，君于前辈亦拳拳。经师未数郯夫子，笔力方窥李谪仙。所恨尚于收第晚，将诗空与背时传。频年不信灯花报，报得人来亦可怜。
送翁诚之尉慈溪
作者：陈傅良
朝代：宋

徐刘文采后，邹鲁典刑间。为母求三釜，令人见一班。时平无事立，地僻得官闲。好索梅花笑，题诗海上山。诗律吾将问，心期孰与亲。明朝当异县，永夜更怀人。尚友逢三益，明农识大臣。可无相问讯，勿道鬓毛新。
送翁诚之尉慈溪·其一
作者：陈傅良
朝代：宋
体裁：五言律诗

徐刘文采后，邹鲁典刑间。为母求三釜，令人见一班。时平无事立，地僻得官闲。好索梅花笑，题诗海上山。
送翁诚之尉慈溪·其二
作者：陈傅良
朝代：宋
体裁：五言律诗

诗律吾将问，心期孰与亲。明朝当异县，永夜更怀人。尚友逢三益，明农识大臣。可无相问讯，勿道鬓毛新。
送花还宗易
作者：陈傅良
朝代：宋
体裁：七言绝句

酷爱看花懒种花，知心惟有故人家。花开兮送花残取，娱老扶衰度岁华。
送范东叔归帅潼川
作者：陈傅良
朝代：宋

楚山黄落洞庭波，背却鷄人问钓蓑。
归思甚于三峡壮，才名空自十年多。
曩游记得青灯在，后会愁如白髮何。
我更有怀言不尽，故将短韵代长歌。
送范东叔归帅潼川
作者：陈傅良
朝代：宋

楚山黄落洞庭波，背却鸡人问钓蓑。归思甚于三峡壮，才名空自十年多。曩游记得青灯在，后会愁如白发何。我更有怀言不尽，故将短韵代长歌。
送范大着文叔知彭州
作者：陈傅良
朝代：宋

中书世禄今无几，唐鑑家声世不多。
安得有人贤若此，忽闻去国意如何。
同朝最是头先白，知己还愁语太苛。
尽欲读书三万卷，蓬莱未必似岷峨。
送范大著文叔知彭州
作者：陈傅良
朝代：宋

中书世禄今无几，唐鉴家声世不多。安得有人贤若此，忽闻去国意如何。同朝最是头先白，知己还愁语太苛。尽欲读书三万卷，蓬莱未必似岷峨。
送范宪东叔帅潼川四首
作者：陈傅良
朝代：宋

离逾十年合，合复十月离。往日苦无及，来日忽未知。江源与海通，吴会与蜀违。通固天道常，违亦物理宜。勿作儿女感，是中有精微。相从意气豪，相知鬓毛斑。细说竟昨非，浅斟始今欢。每怀吾党多，未救此世难。一则琢冰雪，再则纫芝兰。骚人绝芳洁，孰与风人宽。有书但遮眼，有位亦养痾。养痾犹近名，遮眼已患多。聊复岁晏尔，柰此人远何。声光正横空，议论如悬河。宜君见别轻，款曲理则那。逢人九顿首，遇事三折肱。虽知少为狂，正复老可憎。吾今有储粟，吾昔有短檠。鲁论训何如，周易读未曾。言归又言归，儿女唤不应。
送范宪东叔帅潼川四首·其一
作者：陈傅良
朝代：宋

离逾十年合，合复十月离。往日苦无及，来日忽未知。江源与海通，吴会与蜀违。通固天道常，违亦物理宜。勿作儿女感，是中有精微。
送范宪东叔帅潼川四首·其一
作者：陈傅良
朝代：宋

离逾十年合，合復十月离。
往日苦无及，来日忽未知。
江源与海通，吴会与蜀违。
通固天道常，违亦物理宜。
勿作儿女感，是中有精微。
送范宪东叔帅潼川四首·其三
作者：陈傅良
朝代：宋

有书但遮眼，有位亦养痾。养痾犹近名，遮眼已患多。聊复岁晏尔，柰此人远何。声光正横空，议论如悬河。宜君见别轻，款曲理则那。
送范宪东叔帅潼川四首·其三
作者：陈傅良
朝代：宋

有书但遮眼，有位亦养痾。
养痾犹近名，遮眼已患多。
聊復岁晏尔，柰此人远何。
声光正横空，议论如悬河。
宜君见别轻，款曲理则那。
送范宪东叔帅潼川四首·其二
作者：陈傅良
朝代：宋

相从意气豪，相知鬓毛斑。
细说竟昨非，浅斟始今欢。
每怀吾党多，未捄此世难。
一则琢冰雪，再则纫芝兰。
骚人绝芳洁，孰与风人宽。
送范宪东叔帅潼川四首·其二
作者：陈傅良
朝代：宋

相从意气豪，相知鬓毛斑。细说竟昨非，浅斟始今欢。每怀吾党多，未救此世难。一则琢冰雪，再则纫芝兰。骚人绝芳洁，孰与风人宽。
送范宪东叔帅潼川四首·其四
作者：陈傅良
朝代：宋

逢人九顿首，遇事三折肱。虽知少为狂，正复老可憎。吾今有储粟，吾昔有短檠。鲁论训何如，周易读未曾。言归又言归，儿女唤不应。
送范宪东叔帅潼川四首·其四
作者：陈傅良
朝代：宋

逢人九顿首，遇事三折肱。
虽知少为狂，正復老可憎。
吾今有储粟，吾昔有短檠。
鲁论训何如，周易读未曾。
言归又言归，儿女唤不譍。
送蕃叟弟赴江西帅幕分韵得独字
作者：陈傅良
朝代：宋

生平未省友松竹，爱言从宦输幽独。
子也诸侯老宾客，幞被仅缘升斗禄。
为问江神何世情，霁月光风送帆幅。
天意元来向事功，谨毋遐心自金玉。
送蕃叟弟赴江西帅幕分韵得独字
作者：陈傅良
朝代：宋

生平未省友松竹，爱言从宦输幽独。子也诸侯老宾客，襆被仅缘升斗禄。为问江神何世情，霁月光风送帆幅。天意元来向事功，谨毋遐心自金玉。
送谢倅景英赴阙
作者：陈傅良
朝代：宋

言诗必南雅，自郐吾无讥。
嗟余生已晚，观人以观诗。
人情日变化，往事十九非。
相从饰边幅，欲语怀衔羁。
久不见官寺，下与家人夷。
渡江六十年，得此心目疑。
早从诸公游，晚佐一郡治。
居尝陈谊高，动与作吏违。
大白浮朋簪，单车款民扉。
多文虽素履，用拙真良规。
二年意绸缪，一别事渺瀰。
有酒公不饮，赠言我何裨。
穆穆清朝班，佥曰尚德宜。
何妨着此翁，衣冠皓鬚眉。
送谢倅景英赴阙
作者：陈傅良
朝代：宋

言诗必南雅，自郐吾无讥。嗟余生已晚，观人以观诗。人情日变化，往事十九非。相从饰边幅，欲语怀衔羁。久不见官寺，下与家人夷。渡江六十年，得此心目疑。早从诸公游，晚佐一郡治。居尝陈谊高，动与作吏违。大白浮朋簪，单车款民扉。多文虽素履，用拙真良规。二年意绸缪，一别事渺瀰。有酒公不饮，赠言我何裨。穆穆清朝班，佥曰尚德宜。何妨著此翁，衣冠皓须眉。
送谢希孟归黄岩四首
作者：陈傅良
朝代：宋

纷纷竹帛传，浩浩金石刻。沦亡已无限，存亦谁爱惜。如何伏羲氏，文字二三画。姬孔岂不圣，用以演周易。法令如牛毛，斯鞅信手成。簿书积丘山，赵张眼愈明。万人立下风，国势尊且荣。未省三代前，谁独有此名。圭璧袭缫藉，山龙饰衣裳。不闻燧古初，而兴自虞唐。毁车崇骑射，隶作篆籀藏。至今人便之，秦亦忽以亡。累觞以为欢，班荆以为仪。交际贵如此，勿使至意亏。颇常怪小雅，鹿鸣至鱼丽。宾主礼百拜，六经似支离。
送谢希孟归黄岩四首·其一
作者：陈傅良
朝代：宋
体裁：古风

纷纷竹帛传，浩浩金石刻。沦亡已无限，存亦谁爱惜。如何伏羲氏，文字二三画。姬孔岂不圣，用以演周易。
送谢希孟归黄岩四首·其三
作者：陈傅良
朝代：宋
体裁：古风

圭璧袭缫藉，山龙饰衣裳。不闻燧古初，而兴自虞唐。毁车崇骑射，隶作篆籀藏。至今人便之，秦亦忽以亡。
送谢希孟归黄岩四首·其二
作者：陈傅良
朝代：宋
体裁：古风

法令如牛毛，斯鞅信手成。簿书积丘山，赵张眼愈明。万人立下风，国势尊且荣。未省三代前，谁独有此名。
送谢希孟归黄岩四首·其四
作者：陈傅良
朝代：宋
体裁：古风

累觞以为欢，班荆以为仪。交际贵如此，勿使至意亏。颇常怪小雅，鹿鸣至鱼丽。宾主礼百拜，六经似支离。
送谢怀英道士归庐山
作者：陈傅良
朝代：宋

场屋收馀策，匡庐寄一瓢。款门如有欲，委币辄难招。菜甲留终夕，蒲团共小桥。崆峒他日问，应记说神霄。一别忘年月，重来失故初。美髯今几尺，衔袖竟何书。勋业诸公在，衰迟半世馀。许身无补报，吾亦欲樵渔。
送谢怀英道士归庐山·其一
作者：陈傅良
朝代：宋

场屋收余策，匡庐寄一瓢。
款门如有欲，委币辄难招。
菜甲留终夕，蒲团共小桥。
崆峒他日问，应记说神霄。
送谢怀英道士归庐山·其一
作者：陈傅良
朝代：宋

场屋收馀策，匡庐寄一瓢。款门如有欲，委币辄难招。菜甲留终夕，蒲团共小桥。崆峒他日问，应记说神霄。
送谢怀英道士归庐山·其二
作者：陈傅良
朝代：宋

一别忘年月，重来失故初。
美髯今几尺，衔袖竟何书。
勋业诸公在，衰迟半世余。
许身无补报，吾亦欲樵渔。
送谢怀英道士归庐山·其二
作者：陈傅良
朝代：宋

一别忘年月，重来失故初。美髯今几尺，衔袖竟何书。勋业诸公在，衰迟半世馀。许身无补报，吾亦欲樵渔。
送赵叔静教授闽中四首
作者：陈傅良
朝代：宋

家无宿舂粮，适意恣所向。征鞍催上官，帆海看叠嶂。有言及当代，浩饮益悲壮。以兹寘周行，盍在几人上。读书须读经，学文须学古。青松故不换，白发早可数。我亦窭人子，风雨蔽蓬户。胡为数相过，夜话恒过午。烱烱出万壑，冰壶县清秋。孰与玉瓒中，穆然养黄流。孤松高半天，兰芷复过幽。看君最雍容，柰何短自谋。百吏不可试，卷怀州校官。翩然落南闽，不为荔子丹。彫虫妙经术，倚市多儒冠。吾道未必贵，政此良已难。
送赵叔静教授闽中四首·其一
作者：陈傅良
朝代：宋

家无宿舂粮，适意恣所向。征鞍催上官，帆海看叠嶂。有言及当代，浩饮益悲壮。以兹寘周行，盍在几人上。
送赵叔静教授闽中四首·其一
作者：陈傅良
朝代：宋

家无宿舂粮，适意恣所向。
征鞍催上官，帆海看迭嶂。
有言及当代，浩饮益悲壮。
以兹寘周行，盍在几人上。
送赵叔静教授闽中四首·其三
作者：陈傅良
朝代：宋

烱烱出万壑，冰壶县清秋。孰与玉瓒中，穆然养黄流。孤松高半天，兰芷复过幽。看君最雍容，柰何短自谋。
送赵叔静教授闽中四首·其三
作者：陈傅良
朝代：宋

烱烱出万壑，冰壶县清秋。
孰与玉瓒中，穆然养黄流。
孤松高半天，兰芷復过幽。
看君最雍容，柰何短自谋。
送赵叔静教授闽中四首·其二
作者：陈傅良
朝代：宋

读书须读经，学文须学古。青松故不换，白发早可数。我亦窭人子，风雨蔽蓬户。胡为数相过，夜话恒过午。
送赵叔静教授闽中四首·其二
作者：陈傅良
朝代：宋

读书须读经，学文须学古。
青松故不换，白髮早可数。
我亦窭人子，风雨蔽蓬户。
胡为数相过，夜话恒过午。
送赵叔静教授闽中四首·其四
作者：陈傅良
朝代：宋

百吏不可试，卷怀州校官。翩然落南闽，不为荔子丹。彫虫妙经术，倚市多儒冠。吾道未必贵，政此良已难。
送赵叔静教授闽中四首·其四
作者：陈傅良
朝代：宋

百吏不可试，卷怀州校官。
翩然落南闽，不为荔子丹。
雕虫妙经术，倚市多儒冠。
吾道未必贵，政此良已难。
送辛卿幼安帅闽
作者：陈傅良
朝代：宋

长才自昔恨平时，三入修门两鬓丝。瓮下可能长夜饮，花间却学晚唐词。潸然北顾关河水，简在西清日月迟。乘雁双凫沧海上，与君从此恐差池。
送辛卿幼安帅闽
作者：陈傅良
朝代：宋

长才自昔恨平时，三入修门两鬓丝。
瓮下可能长夜饮，花间却学晚唐词。
潸然北顾关河水，简在西清日月迟。
乘鴈双鳬沧海上，与君从此恐差池。
送郑主簿泰兴解官归四明
作者：陈傅良
朝代：宋

师友于今说郑乡，亲庭分付旧行藏。
但知职分宜栖棘，尽把声名属憇棠。
一字未曾缘荐墨，扁舟纔可着诗囊。
问津渔浦多西笑，独为莱衣味更长。
送郑主簿泰兴解官归四明
作者：陈傅良
朝代：宋

师友于今说郑乡，亲庭分付旧行藏。但知职分宜栖棘，尽把声名属憩棠。一字未曾缘荐墨，扁舟才可著诗囊。问津渔浦多西笑，独为莱衣味更长。
送郑少卿景望知建宁·其一
作者：陈傅良
朝代：宋

过家乡里敬，将母士夫荣。
得失从人论，行藏独自明。
百年中古少，一笑万金轻。
廉让吾何敢，新茶可撷英。
送郑少卿景望知建宁·其三
作者：陈傅良
朝代：宋

清庙图书宝，熙朝雅颂音。
频繁三节召，荏苒二毛侵。
衣饭家纔足，丘园意亦深。
卧听床下士，时作武侯吟。
送郑少卿景望知建宁·其二
作者：陈傅良
朝代：宋

有志须身健，关心在岁寒。
一时诸老尽，多见大名难。
湖海方连旱，瓯闽适少宽。
为州人不乏，千万强加餐。
送郑少卿景望知建宁·其五
作者：陈傅良
朝代：宋

屏废诚愚分，牢愁更索居。
若逢知己问，犹解课儿书。
地僻门长闭，年饥菜自锄。
相望无一字，不是故情疎。
送郑少卿景望知建宁·其五
作者：陈傅良
朝代：宋

屏废诚愚分，牢愁更索居。若逢知己问，犹解课儿书。地僻门长闭，年饥菜自锄。相望无一字，不是故情疏。
送郑少卿景望知建宁·其四
作者：陈傅良
朝代：宋

海内言华萼，谁名动搢绅。
岂无当世志，能忍十年贫。
酒兴新来减，交情老更亲。
公余如促膝，剩把古书陈。
送郑少卿景望知建宁·其四
作者：陈傅良
朝代：宋

海内言华萼，谁名动搢绅。岂无当世志，能忍十年贫。酒兴新来减，交情老更亲。公馀如促膝，剩把古书陈。
送郑少卿景望知建宁·其四
作者：陈傅良
朝代：宋

海内言华萼，谁名动搢绅。岂无当世志，能忍十年贫。酒兴新来减，交情老更亲。公馀如促膝，剩把古书陈。屏废诚愚分，牢愁更索居。若逢知己问，犹解课儿书。地僻门长闭，年饥菜自锄。相望无一字，不是故情疏。
送郡守汪充之移治严陵
作者：陈傅良
朝代：宋

挂梁龙骨经时蛰，井井黄云秋已及。
十日不雨民未急，使君日膳长蔬湆。
澄空飒飒云雾入，馌妇休眠儿觅笠。
村舂化出云子粒，市上明朝升二十。
农家语圃商语贾，恒愿使君无疾苦。
自今一饭吾腹果，健看将母从箫鼓。
冯翊扶风天尺五，见说严陵在何所。
诏书夺去万舌吐，九重欲扣君门阻。
栖鸟护巢驹恋皂，东人自视西人好。
那知湛露漙秋草，春意平铺无剩少。
有客解事翻然笑，元佑治平诸故老，身要人扶功未了。
谁知青丝络马横门道，应笑江湖华髮早。
送郡守汪充之移治严陵
作者：陈傅良
朝代：宋

挂梁龙骨经时蛰，井井黄云秋已及。十日不雨民未急，使君日膳长蔬湆。澄空飒飒云雾入，馌妇休眠儿觅笠。村舂化出云子粒，市上明朝升二十。农家语圃商语贾，恒愿使君无疾苦。自今一饭吾腹果，健看将母从箫鼓。冯翊扶风天尺五，见说严陵在何所。诏书夺去万舌吐，九重欲扣君门阻。栖鸟护巢驹恋皂，东人自视西人好。那知湛露漙秋草，春意平铺无剩少。有客解事翻然笑，元祐治平诸故老，身要人扶功未了。谁知青丝络马横门道，应笑江湖华发早。